2020-09-22 [03:29 AM]\nسەرۆکوەزیرانی ھەرێمی کوردستان پەیامێکی لەبارەی رەوشی ناوچە کوردستانییەکانی دەرەوەی ئیدارەی ھەرێمی کوردستان بەتایبەت کەرکووک بڵاوکردەوە و دەڵێت سەپاندنی سیاسەتی بەعەرەبکردن و ئەو وڕەفتارانە، ھەڕەشە لە ئاشتی کۆمەڵایەتی ئەو ناوچانە دەکات کە پێچەوانەی خواستی ئێمەیە بۆ پێکەوەژیانی ئاشتییانە و برایانەی نێوان ھەموو پێکھاتەکان.\nدەقی پەیامەکەی مەسرور بارزانی، سەرۆکی حکومەتی ھەرێمی کوردستان:\nبەوپەڕی نیگەرانییەوە چاودێری بارودۆخی ناوچە کوردستانییەکانی دەرەوەی ئیدارەی ھەرێمی کوردستان دەکەین، بەتایبەت لە سنووری پارێزگای کەرکووک، کە بەداخەوە سیاسەتی بەعەرەبکردن و گۆڕینی دیمۆگرافی بەشێوەیەکی بەرنامە بۆداڕێژراو لەو ناوچانە بەردەوامە کە دووبارەکردنەوەی ھەمان سیاسەتی بەعەرەبکردنی ڕژێمەکانی پێشووی عێراقە لە دژی خەڵکی ئەو ناوچانە. ئەوەی زیاتریش جێگەی نیگەرانی و سەرسوڕمانی ئێمەیە، ئەو کردەوانە لە عێراقێکی دیموکراتی ئەنجام دەدرێت، کە بەپێی دەستوور نەخشەڕێگە و چۆنیەتی ئاساییکردنەوەی بارودۆخی ناوچە کێشە لەسەرەکان و دیاریکردنی چآرەنووسیان دیاریکراوە.\nلەکاتێکدا کە بە تووندی ئیدانەی سیاسەتی بەعەرەبکردنی ناوچە کێشەلەسەرەکان و بە تایبەت لە کەرکووک دەکەین، دووپاتیشی دەکەینەوە کە حکومەتی ھەرێمی کوردستان ھەرگیز ئەو جۆرە سیاسەتە قبوڵ ناکات، بە تایبەت گەڕاندنەوە و نیشتەجێکردنی خەڵکانێک کە دانیشتووی ڕەسەنی ئەو ناوچانە نین، ئەمە جیا لە داگیرکردنەوەی گوند و ناوچە کوردستانییەکان و دەرکردنی ھاووڵاتییانی کورد و تورکمان لەسەر خاکی خۆیان و داگیرکردنەوەی زەوییە کشتوکاڵییەکانیان و جارێکی دیکە بەخشینی بەو کەسانەی کە ٣٥ ساڵ لەژێر سایەی ڕژێمی پێشوو، زەوییەکانیان داگیرکرد بوو. بۆ چارەسەرکردنی ئەو بابەتانەش ، شاندێکی حکومەتی ھەرێمی کوردستان راسپێردراوە سەردانی بەغدا بکات.\nداوا لە حکومەتی فیدڕاڵی دەکەین کە ڕێکاری پێویست بگرێتە بەر، بە پێی ئەو دەسەڵاتە دەستوورییانەی پێیدراوە، تا ڕێگری لە ھەندێک لە ئیدارە خۆجێیەکان بکات، کە لە درێژەدان بەم جۆرە سیاسەتە بوەستن. ھەروەک پێویستە بڕیاری دوورخستنەوەی ھێزە سەربازییەکان بدات لە ئەنجامدانی ئەو جۆرە سیاسەتە و بەکارھێنانیان لەم پرۆسەیەدا. دووپاتیش لە داواکارییەکانمان دەکەینەوە بۆ ئاساییکردنەوەی بارودۆخی ئەو ناوچانە و جێبەجێکردنی ماددەی ١٤٠ی دەستوور. ھەروەھا داواش لە نێردەی تایبەتی نەتەوە یەکگرتووەکان لە عێراق دەکەین کە بەپەلە ھەوڵی خۆی بدات بۆ ڕێگریکردن لەو پێشێلکارییە ترسناکانەی کە دەرھەق بە خەڵکی ڕەسەنی ئەو ناوچانە دەکرێت لە لایەن ئیدارە خۆجێیەکانەوە.\nسەپاندنی ئەو جۆرە سیاسەت وڕەفتارانە، ھەڕەشە لە ئاشتی کۆمەڵایەتی ئەو ناوچانە دەکات کە پێچەوانەی خواستی ئێمەیە بۆ پێکەوەژیانی ئاشتییانە و برایانەی نێوان ھەموو پێکھاتەکان.


ئه‌وه‌ى نه‌تبينیوه له شێخى مه‌غريبى بــیبينه\nشێخ مه‌كى تورابى\nشێخێك له مه‌غريب ده‌ركه‌وتووه، به‌جۆرێك له‌رێگه‌ى ده‌سته‌كانييه‌وه چاره‌سه‌رى نه‌خۆشى ده‌كات (وه‌ك خۆى بانگه‌شه‌ى بۆ ده‌كات)، زۆرێك له پزيشكان و شێخ و مامۆستايانى ئايينى ئه‌و وڵاته‌ش به‌خورافياتى ده‌زانن و ده‌ڵێن ئه‌مه دووره له راستى و نه‌خۆش به‌مشێوه‌يه چاره‌سه‌ر ناكرێت.\nمه‌كى تورابى، ناسراو به (شه‌ريف ئه‌لسوخيرات) له هه‌ڤپه‌يڤينێكى بۆ راديۆى بلوسى مه‌غريبى، گوتى: من زۆرێك له كه‌سايه‌تييه نێو ده‌وڵه‌تييه‌كان بانگيان كردووم بۆ ئه‌وه‌ى چاره‌سه‌ريان بكه‌م، به‌تايبه‌تى پاشاى پێشووى سعووديه، عه‌بدوڵڵاى كوڕى عه‌بدولعه‌زيز، هه‌روه‌ها سه‌رۆكى پێشووى ئێران، ئه‌حمه‌دى نه‌ژاد و له‌گه‌ڵ سه‌رۆكى ليبيا مو‌عه‌ممه‌ر قه‌زافى و چه‌ندين كه‌سايه‌تى ديكه.\nئاماژه‌ى به‌وه‌شكرد، ئه‌و له‌به‌رامبه‌ر ئه‌و كاره‌يدا هيچ شتێك وه‌رناگرێت، به‌تايبه‌تى ئه‌و له خزمه‌تى خه‌ڵكى كه‌م ده‌رامه‌ت و هه‌ژاره‌كاندايه.\nئه‌و كاره‌ى شێخ مه‌كى، زۆرێك له پزيشكانى پسپۆر ره‌تيانكردووه‌ته‌وه، كه ئه‌و جۆره كارانه و شێوازه چاره‌سه‌رييه، هيچ بنه‌مايه‌كى زانستى هه‌بێت و جه‌ختيان له‌سه‌ر ئه‌وه كردووه‌ته‌وه، ئه‌وه‌ى شێخى مه‌غريبى ده‌يكات، دووره له راستى.\nسه‌ره‌ڕاى ره‌خنه و بۆچوونى پزيشكان و نه‌گونجاوى شێوازه‌كه‌ى شێخى مه‌غريبى له‌گه‌ڵ زانستى نوێى پزيشكى، به‌ڵام ئه‌وه‌ى جێى سه‌رنجه زۆرينه‌ى ئه‌وانه‌ى سه‌ردانى ئه‌و شێخه ده‌كه‌ن، هاووڵاتى ئه‌وروپايين و به‌شێكيشيان بڕوايان به ئاين و ئيسلام نييه. به‌ڵام له‌گه‌ڵ هه‌موو ئه‌مانه‌شدا رۆژانه به‌هه‌زاران هاووڵاتى ئه‌وروپايى نۆره‌ى بۆ ده‌گرن تاكو چاره‌سه‌ريان بۆ بكات.\nره‌فتاره‌كانى ئه‌و شێخه مه‌غريبيه له لايه‌ن زانايانى ئاينى ئيسلامه‌وه ره‌تكراوه‌ته‌وه و به‌شێك له زانايان ئه‌ويان به ده‌جاڵ ناوبردووه و له رێگه‌ى ماڵپه‌ڕ و تۆڕه كۆمه‌ڵايه‌تييه‌كانيشه‌وه چه‌ندين وتاريان له دژى نووسيوه و به كه‌سێكى گومڕا و فريوده‌ريان له‌قه‌ڵه‌مداوه.\nئه‌وه‌ى زۆرتر گومانى له‌سه‌ر كاره‌كانى ئه‌و شێخه درووستكردووه، ئه‌وه‌يه كه پێچه‌وانه‌ى ياسا و نه‌ريته ئاينييه‌كان، ده‌ست بۆ سينگى ژنان ده‌بات و ده‌ستخشاندنى به سينگى ژنان به يه‌كێك له شێوازه سه‌ره‌كييه‌كانى چاره‌سه‌ر ده‌زانێت و ده‌ستيش له ژێر جله‌كانه‌وه به‌كارده‌هێنێت. ئه‌مه‌ش له ئايينى ئيسلامدا ريگه پێدراو نييه، پياوێك ئه‌م جۆره كارانه بكات.\nله‌م ڤيديۆيه‌دا زۆرتر له باره‌ى ئه‌و شێخه مه‌غريبيه‌وه ببينه..


مەلا بەختیار - ویکیپیدیا، ئینسایکڵۆپیدیای ئازاد\nحیکمەت محەممەد کەریم\n(١٩٥٤-0٨-٢٠) ٢٠ی ئابی ١٩٥٤\nپافڵ تاڵەبانی (زاوا)\nحیکمەت محەممەد کەریم ناسراو بە مەلا بەختیار (لەدایکبووی ٢٠ی ئابی ١٩٥٤) سیاستمەدارێکی کوردە لە باشووری کوردستان و لێپرسراوی دەستەی کارگێڕیی مەکتەبی سیاسیی یەکێتیی نیشتمانیی کوردستانە و ئەندامی مەکتەبی سیاسیی و لێپرسراوی مەکتەبی ڕێکخراوە دیموکراتییەکانی یەکێتیی نیشتمانیی کوردستان و سەرنووسەری ڕۆژنامەی چاودێر و گۆڤاری مەدەنییەتە.\n١ ژیان و کاری سیاسی\n١.١ دیارترین پلەکان\n٢ بڵاوکراوەکان و کاری ڕۆژنامەگەری\nژیان و کاری سیاسی[دەستکاری]\nحیکمەت محەممەد کەریم لە ٢٠ی ئابی ساڵی ١٩٥٤ لەشاری خانەقەین لەدایک بووە، کە دەکەوێتە باشووری ڕۆژھەڵاتی کوردستانی عێراق. لە ١٠ی حوزەیران ١٩٧٠ پەیوەندی بە کۆمەڵەی مارکسیی-لینینیی کوردستانەوە کردووە، ئەوەش چەند مانگێک دوای دروستبوونی کۆمەڵەکەوە. لە ساڵی ١٩٧٤ پەیوەندی بەشۆڕشی ئەیلوولەوە دەکات، بەڵام بەھۆی بیروباوەڕە چەپگەرایییەکانییەوە ڕووبەڕووگوشار و ئاستەنگێکی زۆر دەبێتەوە. - لە ساڵی ١٩٧٥، شان بەشانی زۆرێک لەھەڤاڵانی بەفەرمانی سەرکردایەتی کۆمەڵەی مارکسیی-لینینیی دەگەڕێتەوە بۆ شاری خانەقین، لەدوای ھەرەسی شۆڕشی ساڵی ١٩٧٥ لەدەرەنجامی ڕێکەوتننامەی جەزائیر، کە لەنێوان ھەردوو حکوومەتی عێراقی و ئێرانی لە ٦ی ئازار دا ئیمزاکرا. حیکمەت کەریم یەکێک بووە لەوانەی لەلیستی ئەو سەرکردە داواکراوانەی لەلایەن حکوومەتی عێراقەوە فەرمانی دەستگیرکردنی بۆ دەرچووبوو، بەڵام ھەوڵەکان بۆ دەستگیرکردنی سەرکەوتوو نەبوون. دواتر دەبێتە لێپرسراوی تەواوی شانە نھێنییەکانی کۆمەڵە لەناو شارەکاندا، بەشێوەیەکی نھێنی لەنێوان ھەریەک لەشارەکانی بەغدا، کەرکووک، کەلار، سەماوە، دیوانییە، فەلووجە، موسڵ، سلێمانی و ھەولێر ھاتوچۆی دەکرد، بەمەبەستی پێکھێنانی شانەی چەکداری بۆ بەشداری پێکردنیان لە خەباتی چەکداریدا.\nلەگرنگترین ئەو پلە و پایانەی مەلا بەختیار ئەرکی تیادا بینیوە لە ساڵی ١٩٧٥ ەوە:\nساڵی ١٩٧٥ دەبێتە ئەندامی سەرکردایەتیی کۆمەڵەی ڕەنجدەرانی کوردستان.\nلە ساڵی ١٩٧٦، دەبێتە ئەندامی سەرکردایەتیی یەکێتیی نیشتمانیی کوردستان.\nلە ساڵی ١٩٧٨، دەبێتە لێپرسراوی ھەرێمیی ناوچەی ھەڵەبجە.\nلە ساڵی ١٩٨٢، لێپرسراوی مەڵبەندی ڕێکخستنی سلێمانیی یەکێتیی نیشتمانیی کوردستان بووە.\nلە ساڵی ١٩٨٤، ئەندامی تیمی دانوستانکاری کوردی بووە لەگەڵ ڕژێمی عێراقدا.\nلە ساڵی ١٩٩١، لە ڕاپەڕینەکانی گەلی کوردا ڕۆلێکی بەرچاوی ھەبووە.\nلە ساڵی ١٩٩٢، بەشداری کۆنگرەی لایەنە سیاسییە ئۆپۆزسیۆنەکانی عێراقی کردووە لە ڤییەننا.\nلە ساڵی ١٩٩٢، کاندیدی پەرلەمانی کوردستان بووە.\nلە ساڵی ١٩٩٣، دەبێتە لێپرسراوی مەکتەبی ڕێکخراوە دیموکراتییەکانی یەکێتیی نیشتمانیی کوردستان.\nلە ساڵی ١٩٩٥، دەبێتە سەرۆکی لیژنەی ئۆڵۆمپیی کوردستان.\nلە ساڵی ١٩٩٥، دەبێتە ئەندامی پەرلەمانی کوردستان.\nلە ساڵی ١٩٩٩، بەشداری لەکۆنگرەی ئۆپۆزسیۆنی عێراقی کردووە لە نیۆیۆرک.\nلە ساڵی ٢٠٠١، دەبێتە ئەندامی مەکتەبی سیاسیی یەکێتیی نیشتمانیی کوردستان.\nلەکۆتایی سالی ٢٠٠٢، بەشداری کۆبوونەوەکانی ئۆپۆزسیۆنی عێراقی دەکات لە دەبڵن.\nلە ساڵی ٢٠٠٩، دەبێـە ئەندامی دەستەی کارگێڕیی مەکتەبی سیاسیی یەکێتیی نیشتمانیی کوردستان.\nلە ساڵی ٢٠١٠، دەکرێتە لێپرسراوی دەستەی کارگێڕی مەکتەبی سیاسیی یەکێتیی نیشتمانیی کوردستان.\nبڵاوکراوەکان و کاری ڕۆژنامەگەری[دەستکاری]\nلە ساڵی ١٩٩٦، سەرپەرشتیاری ناوەندی ڕاگەیاندنی یەکێتی نیشتمانی کوردستان بووە. کتێبی شۆڕشی کوردستان و گۆڕانکارییەکانی سەردەمی نووسیوە و لە ساڵی ١٩٩٢ دا چاپ و بڵاوکراوەتەوە. پاشان لە ساڵی ١٩٩٨ کتێبی یاخیبوون لەمێژووی نووسیوە. چەپکێک بابەتی دەستنیشانکراو لە ساڵی ١٩٩٩ بڵاوکراوەتەوە. کتێبی دیموکراسی لەنێوان مۆدێرنێتە و پۆست مۆدێرنێتە لە ساڵی ٢٠٠٠ دا نووسیوە، دواتر دیمواکرسی لەدوای جەنگی سارددا لە ساڵی ١٩٩٩ دا نووسیوە و بڵاوکردووەتەوە.\nھەروەھا چەند کتێبێکی تری نووسیوە، لەوانەش لەخزمەتی ئەدەبدا و ئازادی ئەقڵ و کۆمەڵی مەدەنی و شارەزا لەکوردۆلۆجی، ڕوسیا و کورد، دیموکراسی و دوژمنەکانی. مەلا بەختیار، ھاوشانی کارە ئەدەبییەکانی تری، سەرنووسەری ڕۆژنامەی چاودێر و گۆڤاری مەدەنییەتە.\n^ ی ا ب پ http://www.pukpb.org/so/mela_bextiyar Archived ١٣ی تشرینی دووەمی ٢٠١٢, لە وەیبەک مەشین.\nوەرگیراو لە «https://ckb.wikipedia.org/w/index.php?title=مەلا_بەختیار&oldid=720005»\nئەم پەڕەیە دواجار لە ١٥:٤٧ی ٢٧ی ئەیلوولی ٢٠٢٠ نوێ کراوەتەوە.


تێكه‌ڵه‌یه‌ك كه‌مه‌رت باریكتر و جوانترت ده‌كات\nمامۆستا گه‌یلان ڕاهێنه‌ری له‌شجوانی ئامۆژگاری خانمان و پیاوان ده‌كات به‌وه‌ی پێویسته له سه‌ریان گرنگی به له‌شولارێكی رێك بده‌ن و له قه‌ڵه‌وی دووربكه‌ونه‌وه، چوونكه سه‌رچاوه‌ی سه‌ره‌كی زۆرینه‌ی نه‌خۆشییه‌كانه و جگه له‌وه‌ش هۆكاری ناڕێكی له‌شه.\nئه‌و پێی وایه بۆ ئه‌وه‌ی چه‌وری ورگ بتوێته‌وه و كێشی له‌ش دابه‌زێت، ده‌كرێت ئه‌م پێكهاته‌یه له ماڵه‌وه دروست بكرێت و بخورێته‌وه، به‌ڵام پێویسته وه‌رزشیش ئه‌نجام بدرێت تا بتوانرێت له‌شولارت به‌ماوه‌یه‌كی كه‌م ڕێكتر بكه‌یت، له هه‌مانكاتدا هه‌وڵ بده خواردن به بڕی پێویست و ته‌ندروست بخۆیت.\nگیراوه‌كه پێك هاتووه له:\n-3 كوپ ئاو\n-كوپێكی گه‌وره گه‌ڵای نه‌عنا\n-نیو كه‌وچك بیبه‌ری تون\n-كه‌وچكێكی بچوك زه‌نجه‌فیلی هاڕڕاو.\nشێوازی ئاماده كردنی:\nهه‌ردوو لیمۆكه به توێكڵه‌وه قاش قاش بكه‌ن و له‌گه‌ڵ نه‌عناكه بیخه‌نه ئاوه‌وه ، دواتر زه‌نجه‌فیل و بیبه‌ره‌كه‌ی تێبكه‌ن و بیخه‌نه سه‌ر ئاگر تا ده‌كوڵێت، پاشان شه‌و تا به‌یانی وازی لێبهێنن و ڕۆژی دواتر بیپاڵێون، ڕۆژانه 2-3 جار بیخۆنه و له دوای هه‌فته‌یه‌ك به‌رده‌وامبوون له‌سه‌ری هه‌ست به گۆڕان ده‌كه‌ن.\nئه‌و گوتی، بۆ ئه‌وانه‌ی ده‌یانه‌وێت خاوه‌ن له‌شێكی رێك بن و ورگیان نه‌بێ ته‌نیا گرنگی به‌م خاڵانه‌ی خواره‌وه بده‌ن:\n1-ڕۆژانه نزیكه‌ی هه‌شت په‌رداخ ئاو بخۆنه‌وه.\n2-له‌جیاتی ئه‌وه‌ی سێ ژه‌می گه‌وره بخۆی، پێنج بۆ شه‌ش ژه‌می بچووك بخۆن كه یارمه‌تی هه‌میشه ڕێك مانه‌وه‌ی جه‌سته‌ت ئه‌دات.\n3-نوستن پشتگوێ مه‌خه‌ن و شه‌وانه پێویسته هه‌شت سه‌عات به‌لای كه‌م بخه‌ویت.\n4-پێش نانخواردن په‌رداخێك ئاو بخۆوه، به‌ڵام هه‌رگیز له‌كاتی نانخواردن مه‌یخۆنه‌وه.\n5-له كاتی وه‌رزشكردن ئه‌وه‌نده‌ی پێت كرا ڕاهێنانه‌كانی ورگ بكه ئه‌گه‌ر كه‌میش بێت.\n6-به هێواشی نان بخۆ.\n7-واز له شیرینی و خوارنه‌وه‌ی گازی بهێنه.\n8-با خواردنه‌كان فرێش بێت باشتره نه‌ك هه‌ڵگیراو و ماوه.\n9-خواردنه خێراكان مه‌خۆ چونكه یارمه‌تی زوو قه‌ڵه و بوون ئه‌ده‌ن.\n10-هیچ كات نانی به‌یانی پشتگوێ مه‌خه له كاتی خۆیدا بیخۆ.\n11-خواردنه ڕیشاڵییه‌كان زۆر به‌سوودن وه‌ك گۆشت و ئه‌و خواردنانه‌ی وه‌ك پاقله وان.\n12-سه‌وزه و میوه‌ت هیچ كات بیر نه‌چێت.\n13-هه‌وڵده دوو سه‌عات به‌ر له نوستن خواردن نه‌خۆیت.\n14-خوێ یارمه‌تی قه‌ڵه‌وبوون ده‌دات كه‌می بكه‌وه.\n15-بزانه چه‌ند ده‌خۆیت.\nئه‌م بابه‌ته 24639 جار خوێنراوه‌ته‌وه


زمان لە سیاسەتدا کاریگەرییەکی ئێجگار گەورەی هەیە. مرۆڤ لە ڕێگەی چەمک، وشە، بڕگە، دەستەواژەوە بیر دەکاتەوە و واقیع بەرهەم ئەهێنێت. لە کاتی قسەکردنی بۆ لایەنگرانی لەگردبونەوەکەی ڕۆژی چوارشەمەدا، ترەمپ دەستەواژەی "ڕزگارکردنی ئەمەریکا"ی بەکارهێناو بە ئاماژەی شارەوە لایەنگرانی هاندەدا بۆ توندوتیژی. گەر سەرنجی ئەم دەستەواژەیە بدەین، ئەبینین چ پەیامێکی شارەوەی مەترسیداری لە هەناودایە. وڵات کاتێک رزگار ئەکرێت کە داگیرکرابێت. لەپڕۆسەی هەڵبژاردنی ئەم دواییەدا، ئەمەریکا داگیرنەکرا، بەڵکو تاکە مرۆڤێک زۆرینەی دەنگەکانی بەدەست نەهێنا. لەڕێگەی ئەو دەستەواژەیەوە، ترەمپ وێنای واقیعێکی ئەکرد کە نەک وا نیە، بەڵکو تەواو جیاوازە. دۆڕانی کەسێک لە هەڵبژاردنێکدا، زۆر جیاوازە لە داگیرکردنی وڵاتێک، چواندنی یەکەم بە دوەم، مەترسیەکی دروستکراوی لە خەیاڵدانی حەشاماتەکەیدا دروست کرد. قسە و لێدوانی سیاسی، فیگەرە گشتیەکان کاریگەرن، چ هەڵە بن یاخود ڕاست، چ باش بن یاخود خراپ. بە تەنها چەک نا ئارامی و پشێوی دروست ناکات، بەڵکو وشەش گەر کاریگەرتر نەبێت، لاوازتر نیە.


شۆڕش گریمانەیەکە بەڵام بەبێ پڕۆلیتاریای ڕێکخراو چی بەسەردێت\nسامان کەریم 2021.04.10 - 19:38 565 like 1\nمەسەلەی ڕاپەڕین و شۆڕش مەسەلەیەکی چاوەڕوانکراوە و گریمانەیەکە،\nبەڵام کۆی باسەکە ئەوەیە شۆرش بەبێ پرۆلیتاریای ڕێکخراو چی بەسەر دێت\nگفتو لەگەڵ سامان کریم، بەرپرسی ئاڕاستەی مارکسیستی هاوچەرخ، لە یادی یەک ساڵەی دامەزراندنیدا\nئاڕاستەی مارکسیستی هاوچەرخ: ساڵێک بەسەر پێکهێنانی ئاڕاستەدا تێدەپەڕێت، ئەم یەک ساڵە لە کارەکانی ئاڕاستە چۆن هەڵدەسەنگێنیت، بە تایبەتی لەم بارودۆخە ڕاگوزەرەی جیهانی ئەمڕۆدا؟\nسامان کەریم: زۆر سوپاس من ئێستا دوای ئەم چاوپێکەوتنە، ئیتر بەرپرس نیم و پێویستە هاوڕێیەکی دیکە هەڵبژێردرێت. ئاڕاستە لە ٤ ی ئاپریلی ساڵی پاردا پێکهات، ئێستا ساڵێک تێدەپەڕێت بەسەر ئەم ڕووداوەدا. لە ڕوانگەی منەوە ساڵێک ماوەیەکی کورتە بۆ هەڵسەنگاندنێکی هەمەلایەنەتر و فراونتر کە ڕۆبچێتە نێو خەباتی بەکردەوەی پڕۆلیتاریا دژ بە چینی بورجوازی. ئەم بابەتە بۆ ئێمە وەک ئاڕاستە ناوەڕۆکی هەڵسەنگاندن و ئاوڕدانەوەی مێژوویی پێکدەهێنێت و پێشتریش پۆینتێکی گەورەبوو، لە وازهێنان لە نەریتی پێشوو و حزبی پێشوو.\nپێش هەڵسەنگاندن، ناسینی هەلومەرجی بابەتی و پێگەی خەباتی پرۆلیتاریا لە خەباتی چینایەتیدا، مەسەلەیەکی پایەییە. چونکە ناوەرۆکی باسەکە ئەوەیە پێوانەی هەڵسەنگاندن چیە؟ واتە هەڵسەنگاندن بەچی دەپێویی؟ ئەم مەسەلەیە بۆ ئێمە تەواو بابەتیە. ئێمە ناڵێین بڕیارمان نوسیوە یان تێزەکانمان نوسیوە، یان نەخشەکارمان هەیە و بزانین چەند بڕگە و پۆینتی جێبەجێکراوە. پێش ئەوە سەیری بزوتنەوە بابەتیەکە دەکەین، خەباتی پڕۆلیتاریا دژ بە بورجوازی. کاریگەری ئێمە چی بووە لەسەری، نەک بەقسە بەڵکو وەک بابەتێکی کۆمەڵایەتی؟ لە وڵاتێک یان ناوچەیەکی بچوکتر یان شارێک یان لە کارگە و دامەزراوەیەک یان گەرەکێکی کرێکاری یان کۆمپانیەکی جیهانیدا، کاریگەری ئێمە چەند بووە لەسەر بردنە سەری ئاستی ناڕەزایەتیەکانیان، یان لەسەر ڕیکخراوبوونیان، یان لەسەر بەرزکردنەوەی ئاگایی سۆشیالیستیان. ئەمە ڕوانگە و زەمینەی ئێمەیە وەک ئاڕاستە بۆ هەڵسەنگاندن.\nلەم ڕووانگەیەوە ساڵێک هێشتا کەمە بۆ هەڵسەنگاندنێک کە خۆی لەو پایە چینایەتیە بدات. بە شێوەیەکی گشتی دەتوانم بڵێم ئەمساڵ بۆ ئیمە، ساڵی تێپەڕاندن و تەجاوزکردنی فەرهەنگ و نەریتی خەباتکارانەیی پێشوو بوو لە چەند ئاستێکدا. خاڵێکی گرینگ ئەوەبوو کە ئێمە وە هاوڕێیانمان، فۆکەس و چڕبوونەوەی بیرکردەوە و کارەکانمان بزوتنەوەی پڕۆلیتاریا بوو لە مەودا جیهانی و عێراقیەکەی و تەنانەت ناوچەییدا، بەپێی نەخشەکاری خۆمان و ئەولەویەتێک کە بوومانە هەنگاو بەهەنگاو ئەوەندەی لە تواناماندا بووە پیادەمان کردووە، هەرگیز دواکەوتووی ڕووداوەکانی کۆمەڵگە نەبووین، هەراوهورایاکانی بورجوازی هەرگیز نەیجوڵاندوین. ئێمە لە ڕیزی پێشەوە بووین لە بڵاوکردنەوەی ڕەئی سیاسی خۆمان لە سەر مەسەلە گەرمەکانی جیهان و لۆکەڵی عێراق و کوردستان، دەتوانین ئەمانە لیست بکەین. مەسەلەیەکی دیکەی گرینگ ئەوە بووە، کە هەڵوێستی ڕۆشنی خۆمان سەبارەت بە بزوتنەوە یان شۆڕشە بورجوازیەکان، دا بە گوێی کۆمەڵگەدا، شۆڕشەکانی سودان و لوبنان و عێراقمان بە شۆڕش نەزانیوە، بەڵکو وەک بزوتنەوەیەکی سیاسی بورجوای ناساندومانن. لەباری ئاسۆیی و فراوانبوونەوە، ئەگەرچی گەشەیەکی فراوان ڕوینەداوە، بەڵام لە ڕوانگەی منەوە زەمینەیەکی هێجگار گونجاو پێکهاتووە، بۆ ئەوەی لە ساڵی داهاتوو و دواتردا، فراوانبونەوەیەکی بەرچاو ببینین. بەشێکی ئەم مەسەلەیە بۆ ئەوە دەگەڕێتەوە کە خۆمان وەک ئاڕاستە ڕێگری گەورەی فرانبوونەوەی عشوایی بووین، وە ڕێگری گەورەی ئەو تێزە بووین کە ڕاستەوخۆ ئەندامگیری بکرێت لەم هەلومەرجەدا، وە بەشێک لە گفتوگۆکانی ئێمە لەسەر ڕێکخستن و پەیڕەوی ناوخۆ ئەم بابەتەی تا ڕادەیەک بە فراوانی باسکرد. هەر لەساڵی ڕابوردوودا، من وە ئاڕاستە لە گەڵ هاوڕییانی تری دەرەوەی ئاڕاستەدا هەوڵێکمان دا لە پێناو "پێکهێنانی کۆمەڵەی سۆشیالیستی" دا، ئێمە ئەم پڕۆژەیەمان خستە بەردەم پێنج لایەن لە پێناو ئاڵوگۆڕێکی بناغەیی لە نێو بزوتنەوەی سۆشیالیستی و کۆمۆنیستی کوردستانی عێراق، ئاڵوگۆڕێک کە ڕووی لە دانانی بەردی بناغەی جوڵانەوەیەکی تازە بێت و لە پرۆسەیەکی خەباتکارانەدا بگاتە مانیفێستی کۆمۆنیستی، ئەگەر چی بێ ئیمزا ئەم پرۆژەیە پێشنیاز کرا، بەڵام ئەم هەوڵە شکستی خوارد. هەر لەمساڵدا پێگە و ماڵپەڕی ئاڕاستەی مارکسیستی هاوچەرخ دامەزرا و بە زمانی کوردی و عەرەبی باسەکانی بڵاودەکاتەوە.\nپێم وایە کە ئاڕاستە ئێستا دوای یەک ساڵ بەکردەوە ئاڕاستەیەکە، گروپێکە و خۆی بە بەشێک لە خەباتی پرۆلیتاریا دەزانێت. ساڵی داهاتوو، حەقیقەتی ئەم باسە دەسەلمێنێت. بەگشتی سەرەڕای دەیان لاوازی، سەرەڕای دەرد و پەتای سەرمایە، پەتای کرۆنا، من بە شێوەیەکی پۆزەتیف کاری ساڵی ڕابوردوومان دەبینم. دەتوانم ناوی بنێم ساڵی سەقامگیروونی فکری ئاڕاستە وەک ئاڕاستەیەکی جیاواز لە نێو بزوتنەوەی کۆمۆنیستی و چەپدا.\nئاڕاستەی مارکسیستی هاوچەرخ: لە زۆر شوێنی تێزەکان و لێکدانەوەکانیشیدا ئێوە پێداگری لە بردنە سەرەوەی ئاستی ئاگایی فیکری و سیاسی و ڕێکخراوەیی چینی کرێکار دەکەن و وەک ئەرکێکی هەنووکەیی مارکسیستەکانیش چاوی لێدەکەن، بەڵام هەندێک کات ڕەخنە لە ئێوە دەگیرێت کە دەتانەوێت چینی کرێکار لە ڕێگای بردنەسەری ئەم ئاگاهییانەوە ڕزگاربکەن ئەمە وێڕای ئەوەی کە بە ڕۆشنی لە لێکدانەوەی تێزەکاندا هاتووە کە "جیهان بە شۆڕش دەگۆڕدرێت نەک بە ڕەخنە".؟\nسامان کەریم: باسی ئاڕاستە و تێزەکان، باسێکی ئایدۆلۆژی نیە. لە ڕوانگەی پڕۆلیتاریاوە، درک دەکات کە کۆسپێکی گەورە نەک تەنها کوردوستان و عێراق و ناوچەی ڕۆژهەڵاتی ناوەڕاست بەڵکو جیهانی ئەمرۆی داگرتووە، ئەویش لاوازی گەورەی ئاگایی سۆشیالیستییە لە نێو دەروونی بزوتنەوەی پرۆلیتاریادا. باسی سۆشیالیزم بەگشتی ناکەم کە هەمیشە وەک بیروڕایەکی خام لە نێو بزووتنەوەی پڕۆلیتاریادا بوونی هەیە، بەڵکو باسە لە ئاگاییەک کە لەباری نەریتی مێژووییەوە خۆی گرێبداتەوە بە نەریتی ئەنتەرناسیونالی یەکەم و لەباری فکرەوە خۆی گرێبداتەوە بە کۆمۆنیزمی مارکسەوە. ئێمە وەک ئاڕاستەی مارکسیستی هاوچەرخ چەندین جار باسمان لە ئاڵای مارکس کردووە، ئەم تێرمە لەوانەیە وەک تێرمێکی ئایدۆلۆجی بێتە بەرچاو، بەڵام بەکارهێنانی لە لایەن ئێمەوە، دروست بەمانای نەریتی پراتیکی پڕۆلیتاریایە بە ناونیشانی بزووتنەوەیەکی سوشیالیستی بۆ ڕزگاری لە چنگ سیستەمی سەرمایەداری. ئێمە تاکە ڕوانگە و ئاڕاستە و گروپێکین کە بەدەنگی بەرز دەڵێین کۆمۆنیزمی مارکس و نەریتەکانی لە بزوتنەوەی پرۆلیتاریای جیهان زەوتکراوەتەوە. بۆ ئێمە ئەو نەریتە و ئەو بیروڕا و ئەو کۆمۆنیزمەی مارکس بەکردەوە ڕابەڕی بوو، زەوتکراوە لە بزوتنەوەی پرۆلیتاریا. ئێمە پێمان وایە کە ئەو نەریتە نەریتێکی سروشتی خەباتی پڕۆلیتاریا نەبووە، بەڵکو پرۆلیتاریا لە خەباتی چینایەتی دژ بەسەرمایەداری و نەریتە دەخاڵەتگەرەکانی دیکەی نێو بزوتنەوەی پڕۆلیتاریا، بەدەستیهێناوە و لەماوەی زیاتر لە ٣٠ ساڵدا ئەم بیرو ڕاو نەریتەی کە مارکس ڕابەری بووە بۆتە بەشێك لە جەستەی هەمیشە جوڵاوی بزوتنەوەی پرۆلیتاریا، واتە لەدوای شۆڕشی کۆمۆنەوە بەقەولی ئەنگلس. کەواتە دەستکەوتێکی گەورەمان هەبووە. بەڵام چونکە دەستکەوتە و بۆ پڕۆلیتاریا بەجێماوە، بۆیە قابیلی ئەوەیە کە زەوتبکرێتەوە یان لێیبسەنرێتەوە. ئێمە زۆر بە ڕۆشنی و دڵنیایی یەوە دەڵێین کە لەم سەردەمەدا ئەو دەستکەوتە مێژوویی و گرینگە لە بزوتنەوەکەمان، بزوتنەوەی پڕۆلیتاریا زەوتکراوەتەوە. ئەم سەرەتایە گرینگە، بۆ ئەوەی خوێنەر تێبگات کە ئێمە لەسەر کام پایە قسە دەکەین.\nباسی ئێمە، هەر کەس لە پێگەی خۆیەوە خوێندنەوەی بۆ دەکات. لەکوێ و لە گەڵ کام چینەدا وەستاویت، کۆسپەکەت چیە؟ ڕۆژانە خەریکی چ کارێکی سیاسی و خەباتکارانەیت؟. وەڵامی ئەم پرسیارانە بابەتی و پراتیکین، تەنها بە فکر و تیۆر و سیاسەت وەڵام نادرێنەوە، بەڵکو لەوانە گرینگتر، پراتیکی بزوتنەوەی ڕزگاربونە لەسەرمایەداری کە جگە لە بزوتنەوەی چینایەتی پڕۆلیتاریای بە ئاگا شتێکی تر نیە. بەڵام چۆن فکر بابەتە و چۆن پراتیکە یان چۆن دەبێتە پراتیک؟ ئەمە باسێکە بە تەواو ماددی و لە هەمانکاتدا تەواو دیالێکتیک وئاڵوگۆڕ بەخشە. تێگەیشتن لەم مەسەلەیە کە تێزەکانی مارکس لەسەر فیورباخ ڕۆشنیان دەکاتەوە، دەرگای زۆر ئاڵۆزی فکری و وەڵامی گەڵێک بابەتی تیۆریی و دواجار سیاسیمان دەداتەوە.\nبناغەی گەشەی فکری مارکس خۆی و هەروەها گەشەی مانیفێست یان ئەوەی ئێمە پێیدەڵێین ئاڵای مارکس لە نێو بزوتنەوەی پرۆلیتاریا لە سەردەمی خۆیدا و دواجار سەرکەوتنی بەسەر ئاڕاستەکانی دیکەی سۆشیالیزم لە ئەوروپادا، ئەو ئاڵووگۆڕەمان پێدەڵێت کە لە بواری فکرەوە دەمانباتە بواری پراتیک و دواجار لە پراتیکدا جێبەجێ دەبێت و خۆی بەرهەمدەهێنێتەوە. کاتێک بزوتنەوەی پڕۆلیتاریا لە وڵاتێک یان تەنانەت لە ناوچەیەکدا ئاڕاستەیەکی فکری، جا لەوانەیە لە ڕێگای پێشنیارێکی وەک "چارت" ێکەوە یان مانفێستیکی یەک پەڕەییەوە بێت دەکاتە ڕێنمایی خۆی، واتە کاتێک کە فکر دەبێتە عەقلی جەماوەر، ئەوکات دەبێتە پراتیک. بەڵام پراتیک زیندووترە، بە جوڵەترە، چونکە مەیدانی دەستەو یەخەی شەڕە چینایەتیەکەیە. بەم پێیە پراتیک لەبەرانبەر پراتیکی بەرانبەردا جوڵە دەکات و بەپێی ئەم جوڵە بەردەوامە ئاڵووگۆڕی بەسەردا دێت. وە لەسە بناغەی ئەم ئاڵوگۆڕە بابەتیانە فکر و تیۆر وە دواجار سیاسەت و نەخشەکارو... هەم ئاڵوگۆرێ بەسەردا دێت وە هەم لە تاقیگای خەباتی چینایەتیدا تاقیکراوەتەوە، واتە بزوتنەوەی ناڕەزایەتی پڕۆلیتاری بە پراتیکی ناڕازیانە و شۆڕشگێڕانەی خۆی ئاڵوگۆری بەسەردا دەهێنێت و بەشێوەیەکی پوختەتر بەرهەمیدەهێنێتەوە، وە ئەم پرۆسەی ئاڵوگۆڕە هەزار کتێب و تیۆر دەهێنێت کە ئەم هەڵقە بابەتی و ڕۆژانەییەی تێنەپەڕاندووە. ئەمە مەسەلەکەیە بۆ ئێمە مانای پراتیکی هەیە نەک بەتەنها فکری. ئێمە خۆمان سەر بەم نەریتە فکرییە پێناسە دەکەین. نەریتێک کە فکر بۆی بابەتە، نەک داماڵدراو، جیا نیە لە خەباتی چینایەتی پرۆلیتاریا، بەڵکو ئەو خەباتە هەڵقەی پێکەوە گرێدانیەتی. پایەی هەستانی ئێمە، هەڵقەی پێکەوە بەستراوی تیۆر و پراتیکە. ئەوەی کە بەجیا لە بزوتنەوەی پرۆلیتاریا دەجوڵێتەوە، ئەوە سوڵتەی مزدەوج و دەسەڵاتی شورایی بۆ گۆڕەپانی تەحریری بەغدا دەنەخشێنێت، ئێمە سەر بەو نەریتە نین وە پێمان وایە دورو نزیک پەیوەندی نیە بە پرۆلیتاریا و خەباتی سیاسی و ڕۆژانەی ئەوەوە.\nلەم ڕوانگەیەوە تەواوی باسەکە ئاڵوگۆڕی بەسەردا دێت، وە ئەو جۆرە پرسیارانە بە شێوەیەکی دیکە ڕووبەڕووی ئێمە دەبێتەوە، یان ئێمە دەتوانین ڕووبەڕووی ئەوانەی بکەینەوە کە پرسیاری لەو چەشنەمان لێدەکەن. پرسیاری من دەبێت بەوە، ئەی تۆ یان ئەی ئێوە، یان هەر ناو و ناونیشانێک کە هەیە، دەتەوێت لە کام ڕێگای پراتیکیەوە شۆڕش ئەنجام بدرێت؟! ئێمە وتوومانە لە رێگای پراتیکی بەئاگایی سۆشیالیستی پرۆلیتاریاوە شۆرش ئەنجامدەدرێت. ئەی تۆیەک کە پرسیار دەکەیت یان ڕەخنەم لێدەگریت، لە ڕێگای کام ئاگایی و کام پراتیکەوە دەتەوێت پڕۆلیتاریا ڕزگاری ببێت؟ ئەگەر خەباتی فکری و تیۆری بۆ تۆیەک مەسەلە نیە لەم هەلومەرجەی ئێستای جیهانی سەرمایەداریدا، ئەو کات دەبێت سەیری کۆی پێگە و هەلومەرجی بەزەیهێنەری کۆمۆنیست و چەپەکانی جیهان بکەین، ئەوە وەی بەحاڵی هاوڕێیانی خۆمان لە کوردوستان و عێراق. ئەمە گەورەترین نەخۆشی تێنەگەیشتنی مێژووە، بۆ کەسێک کە دەیەوێت بیر بکاتەوە، چجا بگات بە کەسێک کەدەیەویت هاوبەش بێت لە خەباتی پڕۆلیتاریادا. تا ئێرە پۆینتێکە، بەڵام ئێمە لەگەڵ ئاگایی فکریی و خەباتی تیۆریدا، دوو پایەی دیکەمان باسکردووە، پڕوپاگەندە و ڕێکخراووبوون. ئەم دوو پایەیە لە خۆوە نیە، ڕێکەوت نیە، بەڵکو سێکوچکەیەکە –ترۆیکا- کە هەلومەرجی ئەمڕۆی خەباتی چینایەتی سەپاندویەتی وە دەیسەپێنیت.\nبۆیە ئەگەر خەباتی فکریی و تیۆری مەسەلەیەک بێت، جێگای مشتومڕ بێت و گوایە ڕێگایەکە پراتیکی نیە و لە پراتیکەوە زۆر دوورە، کە وانیە وەک باسمانکرد، خۆ باسی پڕوپاگەندە و ڕێکخراوبوون، باسی پراتیکە. باسی کاری قسەکردن و هوشیارکردنەوەی جەماوەری بەرینی پرۆلیتاریا و ڕێکخراوکردنیەتی و هێجگار ڕۆشنە کە کاری پراتیکییە. کەواتە مەسەلە چیە کە ئەم دووپایەیە دەخرێتەلاوە؟! و ئێمە تۆمەتبار دەکەن بە مەسەلەیەک کە بێئاگایی بەرانبەر نیشاندەدات لە خەباتی چینایەتی ئەمڕۆ. وەڵامی ئەم مەسەلەیە لە ڕووانگەی بەرانبەرەوە سەرشەقامەکان و کاری ڕێکخراوەکانی کۆمەڵگەی مەدەنی و دواکەوتنی ڕووداوەکانە، باسی من ڕێکخراوەکانی کۆمەڵگەی مەدەنی نیە لێرەدا بەڵکو شێواز و نەریتی کاری ئەوانە. بێگومان ئێمە لە هەردوو ئەو شێواز و نەریتی کارە بە دوورین، وە نوکی ڕەخنەمان هەمیشە لەسەر ئەم جۆرە کارانەیە، کە پەیوەندی نیە بە نەریت و کار و خەباتی پرۆلیتاریاوە.\nئاڕاستەی مارکسیستی هاوچەرخ: ئێوە لەسەر شۆڕش و چەمکی شۆڕش لێکدانەوەیەکی تەواو جیاوازتان هەیە لە ناو هەموو گروپ و ڕێکخراو و ئەحزابەکانی تری چەپدا. ئەمە چۆن لێکدەدەیتەوە لە کاتێکدا زۆرێک لەوان هەر بەرزبوونەوە و ڕاپەڕین و هاتنەمەیدانێکی جەماوەر بە شۆڕش لێکدەدەنەوە بە بێ ئەوەی ئاوڕێک لە بەروبوومەکانی ئەو "شۆڕشە" بدەنەوە و بزانن دەستکەوت یان ماڵویڕانیەکانی بۆ پڕۆلیتاریا چی یە؟\nسامان کەریم: ڕاستە ئێمە لەمبارەوە جیاوازییەکەمان ئاشکرایە. باسی شۆڕش بۆ ئێمە پێش باسی بەرووبوومەکەی، باسی ناسینی شۆڕش خۆیەتی پێش ڕوودانی وە لە کاتی ڕوودانیدا. چونکە ڕووداوی شۆڕش بەمانای وشەکە مێژووییە، وە پڕ بە مانای وشەکە توندوتیژیی چینایەتیە. شۆڕش پێشینەی گەورەی بابەتی هەیە، تیایدا چینەکان لەبەرانبەر یەکتریدا سەنگەری جۆراوجۆریان لێداوە، وە لەچەندین بەرەوە شەڕ دەستیپێکردوە، ئەم مەسەلەیە دەبینرێت وە بەهەموو هەستەکان هەستیپێدەکرێت. پێش ڕوودانی شۆڕش شکان و سەرکەوتنی جیاواز هەیە بۆ هەردوو چینەکە. بەجیا لەوەی کە "دەسەڵات ناتوانێت و خوارەوە نایەوێت" کە پێم وایە ئەم تێزە بۆ ئێستای سەردەمی ئێمە، هیچ ڕۆشناییەک نادات بەدەستەوە، وهیچمان پێنالێت چونکە حەقیقەتی سیستمی سەرمایەداری بەتایبەت لە وڵاتانی ئاسیایی و ئەفەریقایی و لاتینیدا، وە ئێستا ڕووی کردۆتە وڵاتانی ڕۆژئاواش، تەجاوزی ئەو تێزەی کردووە. واتە ئەوەی لینین باسی دەکات هەمیشە لەو وڵاتانەدا وایە، خۆ ناکریت هەمیشە هەلومەرجی شۆرش بێت، بۆیە زیاتر ئەو لێکدانەوەیە بۆ ئێستا بابەت و زەمینەی شۆڕشە نەک پێناسەکردنی هەلومەرجی شۆڕشگێڕانە. لە ڕووانگەی منەوە هەلومەرجی شۆرشگێرانە پێویستی بە پێناسەی نوێ هەیە و لە هەوڵی ئەوەداین لە ئایندەدا باسی شۆڕش و هەلومەرجی شۆڕشگێڕانە بخەینە ڕوو لە پەڕتوکێکدا.\nکەواتە بۆ ناسینی شۆڕش یان ئەوەی شۆڕش چیە؟ پێویستمان بە کۆی پرۆسێسی شۆڕش هەیە، هەمووی بابەتین. ئەگەر سەرنج بدەینە مانگرتنێکی نێو کارگەیەک، دەتوانین شۆڕشی تێدا بەدیبکەین لە ئاستێکی هێجگار بچووکدا. مانگرتن پێویستی بە کۆمەڵیک پێداویستی دیسان بابەتی هەیە بۆئەوەی پیادەبکرێت، خواستەکان چین؟ چۆن کرێكاران بڕیاردەدەن؟ ڕێکخراویان هەیە یان نا؟ یان چۆن خۆیان ڕێکدەخەن بۆ مانگرتنەکە؟ ئاستی یەکگرتووبوون لەسەر خواستەکان لە نێو کرێکاراندا چەندە؟ کێ قسەکەرە وە کێ وەفدی گفتوگۆیە لە گەڵ بەڕێوەبەری کارگەدا؟ چەندین مەسەلەی دیکە. بۆ شۆڕش مەسەلەکە گەورەتر وە کۆمەڵایەتیترە و تەواوی کۆمەڵگە دەشڵەقێنێت. شۆڕش وانیە بە رۆژێک یان هەفتەیەک وەک گۆڕەپانی تەحریری میسر یان تەحریری بەغدا پڕ بێت و بەڵام چەند کیلۆمەتریك لەولاوە هیچ باس نەبێت! هیچ کارگەیەک و دامەزراوێکی خزمەتگوزاری کە کرێکاران کاری تێدا دەکەن کۆنترۆل نەکرێن یان لایەنی کەم دانەخرێن!!، لە زۆر شارو شارۆچکە هەوالێک لە شۆڕش نەبێت!! بەتایبەت کە هەواڵەکان بە چرکە دەگوێزرێنەوە بەهۆی گەشەی تەکنۆلۆجیای پەیوەندیگرتنەوە. ئەوەی کە پێی وایە شۆڕش بە برسیەکان و بێکارەکان دەکرێت کە بەشێکی گەورەی پڕۆلیتاریا پێکدەهێنن، ئەوە پێویستی بەوە هەیە لە سیستمی سەرمایەداری تێبگات کە چۆن دەچەرخێت. شۆڕش جا شۆڕشی پرۆلیتاریا بێت یان شۆڕشێكی سیاسی کە دیسان بەبێ ڕابەڕی پڕۆلیتاریا سەرکەوتوو نابێت، پێویستی بەوەیە کە بەشی سەرکاری پڕۆلیتاریا نەک هاوبەش بێت بەڵکو لە ڕیزی پێشەوەی شۆڕش دابێت. وەستانی بەرهەمهێنان کە لەوانەیە هەڵقەیەک بێت لە هەڵقەگرینگەکانی شۆرش بەبێ کرێکاران مەیسەر نابێت، بەڵکو پێش پەلاماردان دەسەڵاتی بورجوازی دەتوانێت لە ڕێگای جیاوازە سەرکوت یان ئابڵوقەی بدات.\nقسەیەک دەکرێت دەڵین ئەوانەی سەرجادەش پڕۆلیتاریان، بۆیە ئەو بزوتنەوانە شۆڕش بوون یان شۆڕشن، یان بەشێکن لە شۆڕشی بەردەوام لە حەقیقەتدا وە پاش ١٠ساڵ لە تەجروبەی زیندووش، دەیانەوێت پێمان بڵێین کە باوی شۆڕشی پرۆلیتاریا نەماوە. ئەم جۆرە تیڕاوانینە، هیچ جۆرە لێکدانەوەیەکی نیە بۆ جێگە و ڕێگەی بەرهەمهێنان لە کۆمەڵگەی مەدەنی بورجوازیدا، وە بەهەمان شێوە لەوە تێناگات کە شۆڕشی ئەم سەردەمە، شۆڕشی پرۆلیتاریا ڕووی لە هەڵتەکاندنی بەرهەمهێنانی بورجوازییە. ناکرێت بەشی پێشرەوی بەرهەمهێنەری کۆمەڵگە کە پرۆلیتاریای شۆرشگیڕ و لەهەمانکاتدا چەرخاندنی بەرهەمهێنانی بورجوازی لەدەستدایە، بێئاگا بێت لە شۆڕش!! بێئاگا بێت لە ڕێکخستنی، یان لە نێوان دووکەوانەدا (شۆڕشگێرانی مەیدانەکان!!) داوایان لێبکەن پەیوەست بن بە شۆڕشەوە. هەموو شۆڕشە بورجوازییەکانی دوای ساڵی ١٩٩٠ بەم شێوەیە بووە. لە شۆڕشە پرتەقاڵی و ئەرخەوانیەکانی ڕۆژهەڵاتی ئەوروپاوە بگرە تا بەهاری عەرەبی ١٧ی شوباتی کوردستان و شۆڕشی تشرینی بەغدا... هەموویان کەم تازۆر ئامانجیان یەک بووە و لەلایەن گەورەهێزی جیهانی سەرمایەدارییەوە نەخشەیان بۆ داڕێژراوە، بە پێی هەلومەرجی هەر وڵات و ناوچەیەک.\nهەموو شۆڕشە ڕەنگاوڕەنگەکانی ٣٠ ساڵی ڕابووردوو، کە ئێستا پێم وایە ئەم جۆرە سیاسەت و شۆڕشانە بەرەو کۆتایی خۆی دەچێت، لە ئاستی میکرۆدا نەک یەک ڕێکخراوی کرێکاریی یان پرۆلیتێریی بەگشتی یان جەماوەری ناڕازی بەدوای خۆیدا بەجێنەهێشتووە، بەڵکو زەربەیەکی گەورەی داوە لە ڕێکخستن و ڕێکخراوبوونی پرۆلیتاریا بەگشتی، سەرنجێکی کورت لە هەلومەرجی ڕێکخراوبوونی کرێکارانی میسر بدەین، زۆر بەڕۆشنی ئەو ڕاستیەمان بۆ دەردەکەوێت. بەڵام لەئاستی ماکرۆدا واتە لە ئاستی کۆمەڵگە و وڵاتێکدا وێرانەیی هێناوە و بێ جیاوازی لە هەموو وڵاتەکان وایە و بەئاستی جیاواز ئەم وێرانەیە دەردەکەوێت. لە هەموو ئاستەکاندا شۆڕشەکانی بەهاری عەرەبی و ڕەنگاوڕەکان هەلومەرجی کۆمەڵگەی بردۆتە دواوە. نمونەی سودان میلیشیایەکی خێڵەکی و چەتە سواری وەک جەنجەویدی کردە دەسەڵاتدارێکی سەرەکی، لە تونس بزوتنەوەی نەهزەی ئیسلامی هێنایە سەر کورسی دەسەڵات، لە میسر ئیسلامیزمێکی ئیخوانی هێنا و دواجاریش لە سایەی سیستمی سەرمایەداری عەسکەردا، دەسەڵاتێکی نەتەوەیی تێر لە ئیسلامی هێنایە سەرکار. ئەمە ئەگەر واز لە شۆڕشی ناتۆ و کۆنترا تیرۆریستەکان بهێنین لە لیبیا و سوریا. لە سوریادا لە سایەی بی بی سی و گاردیان و واشنتن پۆستی... جیهانی ئازاد و دیموکراسیدا تا ئێستا شۆرشی تیرۆریستەکان بەردەوامە.\nبەگشتی ئەم بابەتە لە ئاستی جیهانیدا هێجگار گرینگە بۆ پڕۆلیتاریا لەم سەردەمەدا، تەنها بە ڕەخنەگرتن و تەجاوزکردنی شۆڕشەکانی بەهاری عەرەبی تەواو نابێت و باسێکی فراوانتر و گەورەترە، وەڵام بەم بابەتە لە چوارچێوەی وەڵامی پرسیارێکدا جێگای نابێتەوە. ئەوەندە هەیە وەک دوا پۆینت بڵێم، باسی تێگەیشتنی بزوتنەوە کۆمەڵایەتیەکان و ناسینەوەی ئەم بزوتنەوانە، کۆمەکی گەورە دەکات بە تێگەیشتن لە شۆڕش وە هەلومەرجی شۆڕشگێرانە.\nئاڕاستەی مارکسیستی هاوچەرخ: ئێوە دەتانەوێت بە شێوازێک خەبات بکەن کە زیاتر لە سەردەمی پێکهێنانی یەکێتی کۆمۆنیستەکان و ئەنتەرناسیوناڵی یەکەم دەچێت. بردنەبەرەوەی ئەم کارە لە جیهانی ئەمڕۆی لێکهەڵپێکراوی سەرمایەداریدا چۆن دەچێتە بەرەوە و مەیسەر دەبێت لە غیابی مارکس دا؟ ئایا مارکس و ئایدیاکانی چۆن بکەینە ژیلەمۆی خەباتی ڕۆژانە و بەردەوامی کرێکاران بۆ ژێرەوژوورکردنی دنیای سەرمایەداری و دامەزراندنی کۆمەڵگایەکی سۆشیالیستی و کۆمۆنیستی؟\nسامان کەریم: ئێمە شێواز دیاری ناکەین وە ناتوانین ئەو کارە بکەین، باسی شێواز لە ئاستی گشتیدا بابەتێکی ماددیە. چونکە باسی شێوازکار کاری بزوتنەوەیەکە، نە ئێمە و نە هیچ لایەنێکی دیکە ناتوانین شێوازی بزوتنەوەی پرۆلیتاریا دیاری بکەین، بەڵکو باسی کارکردنە لەسەر شێوازی خەباتکارانەی بزوتنەوەی پڕۆلیتاریا و گەشەپێدانی و دوبارە ڕادیکاڵبونەوە و بەرهەمهێنانەوەی کە لەگەڵ تواناو هیزی بزوتنەوەکەیدا بگونجێت. ڕۆڵی ئێمە ئەوەندەیە کە ئایا دەتوانین بەشێک بین لەم خەباتە یەکسانیخوازەی پرۆلیتاریا، پێم وایە دەتوانین. مارکسیش هەر وای کردوە و شێوازی دیاری نەکردووە، بەڵکو بەکردەوە هەوڵیداوە بەشێک بێت لە خەباتی پرۆلیتاریا، وە ئەم کارەی بە ئەنجام گەیاند.\nمارکس وەکو کەسێک مردووە، هەموو دەمرین. باسی ئێمە باسە لە نەریتی مارکس، لە فکرەوە بگرە تا تیۆر و نەریتی خەباتکارانە و ستراتیژی گشتی بزوتنەوەی پرۆلیتاریا. کە لە دواجاردا وەک بزوتنەوەیەکی گەورە لە دەرونی بزوتنەوەی پڕۆلیتاریای جیهانیدا پێگەی خۆی پتەو دەکات بەتایبەت لە دوای کۆمۆنەی پاریسەوە. کەواتە باسەکە نەریتی یان شێوازی مانیفێست و بەرپاکردنی ئەنتەرناسیوناڵی یەکەم و ناوەندە کۆمۆنیستیەکانی دیکەی پێش مانیفێست وخەباتی بەردەوام لە پێناو بنیاتنانی ئەحزابی کرێکاریی و سۆشیالیستی و کۆمەکی بێبڕانەوەی بزوتنەوەی کرێکاریی و ڕێکخراوەکانیان و وەڵامدانەوەی شۆرشگێرانەی بە مەسەلە پایەییەکانی پرۆلیتاریا لەسەردەمی خۆیدا.....ئەمانە کۆمەڵێک کاری گەورەی مارکسن کە لەگەڵیدا پارادایمێکی کۆمۆنیستی تایبەتی و نەریتی پرۆلیتاری شۆڕشگێڕمان پێدەدات.\nلە سەرەوە بە کورتی ئاماژەم بە هەلومەرجی ئەم سەردەمەی پێگەی بزوتنەوەی پرۆلیتاریا کرد لە جیهاندا، وتمان کە ئەو نەریتە لە پڕۆلیتاریا زەوتکراوە وەکو زۆربەی زۆری دەستکەوتەکانی دیکەی بزوتنەوەی پڕۆلیتاریا. ئەمە باسی جیاوازی ئێمەیە. لە ڕوانگەی منەوە بزوتنەوەی چینایەتی پڕۆلیتاریا بێ نەریتی خەباتکارانەی کۆمۆنیزمی مارکس ناتوانێت بەسەرکەوتنی کۆتایی خۆی بگات. کەواتە کاتێک ئەم نەریتە زەوتکرابێت، پێویستە وە ئەرکی دەستبەجێ ئەوەیە کە چۆن جارێکی دیکە و لەسەردەم و هەلومەرجی تازەدا، کەشێک پێک بهێنین کە بزوتنەوەی پرۆلیتاریا و پێشڕەوانی ئەم بزووتنەوەیە ئەم نەریتە بەدەست بهێننەوە و لە ئاستی کۆمەڵایەتیدا نیشانی بدەن. کەشێکی فکری و سیاسی کە پڕۆلیتاریا بە هی خۆی بزانێت و باوەشی بۆبکاتەوە، وەک چۆن ئەوکات بۆ مانیفێست و ئەنتەرناسیونالی یەکەم و دواتر دەستکەوتەکانی شۆرشی کۆمۆنی کردەوە و ئاڕاستەی کۆمۆنیزمی مارکسی کردە ئاڕاستەیەکی کۆمەڵایەتی نێو بزوتنەوەی پڕۆلیتاریای جیهانی. ئەمە بابەتێکی پایەییە بۆ ئێمە و لە تێزەکان و دواتر لە شرۆڤەکردنیدا تا ڕادەیەکی زۆر ڕۆشنکراوەتەوە. لە ڕوانگەی منەوە لە سەردەمی مارکسدا ئەم کارە ئاسانتر و زەمینە سازتر بووە، نەک لەبەرئەوەی کەسایەتیەکی وەک مارکس و ئەنگلس هەبوون، کە ئەوە ڕۆڵی بەرچاوی هەبووە، بەڵکو باسی زەمینە کۆمەڵایەتیەکان و هەڵچوونە شۆڕشگێرییەکانی ئەو سەردەمە دەکەم لە لایەک و لە لایەکی دیکەوە دیموکراتیزم هێشتا چوارچێوە و بوارێکی فراوان بوو بۆ خەباتی پڕۆلیتاریا و هەروەها بزوتنەوەی ناڕەزایەتی پڕۆلیتاریا لە کەفوکولێکی شۆڕشگێڕانەی دوای شۆڕشەکانی فەرەنسا وئەمریکادا خەباتی دەکرد کە تا شکستی شۆڕشی کۆمۆنە بەتەواوی ئەم کەفوکوڵە دانەمرکایەوە. ئەگەرچی دوای شکستی شۆڕشەکانی فەڕەنسا لە ساڵی ١٨٤٨ دا، دامرکانێکی ١٠ ساڵی بەخۆیەوە بینی، وای لە مارکس کرد کە چاوەڕێی شەپۆلێکی دیکەی شۆڕشگێڕانە بکات بۆ دووبارە هەستانەوەی پرۆلیتاریا.\nهەموو باسەکە ئەوەیە، کە ئەم دەستکەوتە گەورە مێژووییەی نەریتەکانی کۆمۆنیزمی مارکس جارێکی دیکە کەشێکی بۆ پێکبێت کە پڕۆلیتاریا بتوانێت بیکاتە ڕێنمایی ڕۆژانە و ستراتیژی خۆی. ئەم باسە هەمەلایەنە و فراوانە، بەڵام لە یەک ڕستەدا بە دیاریکراوی لەم قۆناغەدا بەمانای "پێکەوە گرێدانی خەباتی تیۆری و ڕێکخراوبوون و پڕوپاگەندەیە". واتە وەڵامی هاوچەرخی پرۆلیتێری بە بورجوازی ئەمرۆ و بیرمەندە پلە یەکەکانی بۆ مەسەلە گەرمەکان، جا جیهانی بێت یان لۆکەڵی دەکاتە مەسەلەیەکی گرینگ. بێ وەڵامێکی لەم چەشنە و بڵاوبونەوەی لە ئاستی کۆمەڵایەتیدا، ڕێکخستنی بزوتنەوەی پڕۆلیتاریا بەپێی نەریتی شۆڕشگێرانە و تەحزوبی چینایەتی خۆی بەدوور دەزانم. بەڵام ئەمە ئەرکێکە، ئەم ئەرکە بەپێ پڕوپاگەندە و بڵاوبوونەوەی لەنێو ڕیزەکانی پرۆلیتاریادا دیسان کەموکورتی زۆر دەبێت بە ئامانجی خۆی ناگات. پێکەوە گرێدانی ئەو دوو ئەرکە سەرەکیە بە ئەرکی سێهەمەوە کە ڕیکخراوبوونە دەتوانێت هەستەی یەکەمی تەواوکردنی ئەم قۆناغە پێکبهێنێت. ئەمڕۆ هەر سێ ئەرکەکە لەم سەردەمەدا، جیهانین بە مانای وشەکە. لە هیچ شوێن و جیگایەک نیە لە جیهاندا، کە لیبرالیزم بە شێوە کلاسیکیەکەی یان نوێکەی ئامادە نەبێت و دەسەڵاتی سەرمایە کاری پێنەکات، لە هیچ شوێنێک نیە لە جیهاندا کە کۆمپانیا جیهانیەکان گرێی یان کۆی بەرهەمهێنانی ئابوری مۆر لێنەدەن، هیچ ئامێرێکی پیشەسازی زیرەک و نازیرەک نەماوە کە تەنها بەرهەمی یەک وڵات بێت، بەڵکو چەندین وڵات پێکەوە بەشداری دەکەن لە بەرهەمهێنانیدا، لە ڕێگەی کۆمپانیا جیهانیەکانەوە بێت یان لە ڕێگەی پشک یان وەبەرهێنانی ڕاستەوخۆی سەرمایەوە بێت. لە هەمانکاتدا ئەوەندەی ئێمە ئاگاداربین خەباتی پرۆلیتاریا لە هیچ وڵاتێک نابینین کە وەک بزوتنەوەیەکی سیاسی و بە ئاگایی سوشیالیستیەوە هاتبێتە مەیدان... بۆیە ئەو سێ کوچکەیە وەک ئەمرێکی جیهانیش دەبینین.\nلەسەر ئەم پایە جیهانگیرییە و چرپوونەوە و چەقبەستنی سەرمایە لەسەر مەیدانە قازانجهێنەرە تازەکان یان ناکلاسیکەکان، هەموو ئەرکەکان گۆڕانی بەسەردا دێت بەتایبەت مەسەلەی ڕێکخراوبوونی خەباتی ڕۆژانەی پرۆلیتاریا، واتە ڕێکخراوی ناحزبی پرۆلیتاریا کە ئاستێکی فراوان و شێوەو شێوازی زۆر هەمەلایەن و جیاواز دەگرێتەوە.\nپۆینتیکی تر ئەوەیە، بەجیا لە قسەو باسی ئێمە و هەموو ئەوانی دیکە، ئایا بزوتنەوەی پڕۆلیتاریا چۆن دێتەوە مەیدان؟ چی دەکات و چۆن خۆی ڕێکخراو دەکات؟ چۆن بەگژ بورجوازیدا دەچێتەوە؟ تەنانەت ئەگەر لە مەیدانی سیاسیدا لاوازە ئەی لە بواری خەباتی ڕۆژانەدا چۆن دەردەکەوێتەوە؟ ئایا خەباتی خۆی بەلۆکەڵی لە وڵاتێکدا دەباتە پێشەوە، یان نا لە ئاستی کۆمپانیایەکی جیهانیدا ؟ کە هەندێ نموونە و نمایشی چینایەتی بچوک لەمبارەوە خۆی نیشانداوە. ئایا خۆڕێکخراوکردنی پرۆلیتاریا لە ئاستی کۆمپانیا جیهانیەکاندا، ڕێگرە لە کاری لۆکەڵی کۆمۆنیستی؟ بێگومان نەخێر. ئایا وە ئایا؟.... بە بڕوای من ئەم سەردەمە بەگشتی و ئەو قۆناغەی کە ئێستا پیایدا تێدەپەڕین هەم هەستیار و هەم ترسناکە. هەموو گریمانەیەک لە بەردەم کۆمەڵگەی بەشەریدا کراوەتەوە. مەسەلەی جەنگ و بەتایبەتی جەنگی ناوچەیی گەورە، مەسەلەی داڕمانی سیستەمی جیهانی ئێستا و ئاڵۆگۆڕی گەورە و جێگۆڕکێی نێوان گەورە هێزەکانی سەرمایە، داڕمانی دراوی دۆلار و بەدوایدا داڕمانی سیستەمی ئابوری ئەمریکی بە پلەی یەکەم، بەردەوامی جەنگی بەوەکالەت، توندبوونەوەی گرژی و ئاژاوە لە نێوان چین و ئەمریکا وەک ئاڕاستەی سەرەکی کێشەکانی جیهانی سەرمایە. توندکردنەوەی پۆینتەکانی قەیران لە نێوان گەورە هێزەکاندا، وەک ئۆکرانیا و تایوان و هۆنگ کۆنک و وڵاتەکانی شام و لە بەرانبەردا پۆینتەکانی ئەفغانستان و کوباو فەنزویلا وەگەڕ دەخڕین، ئەمانە ئەگەر جەنگی بایەلۆجی و بازرگانی لە بەرچاو نەگرین کە هەردوکیان هێجگار گرینگن.\nلەم نێوەدا بەهۆی کەڵەکەبوونی لە ڕادەبەدەری هەژاری و بێکاری و کارەساتەکانی پەتای کرۆنا لە لایەک و چڕبوونەوەی تەواوی سەروەت و سامانی جیهان لە دەست ٤-٥ هەزار سەرمایەداری زەبەڵاحی جیهانیدا لە لایەکی دیکەوە، مەسەلەی ڕاپەڕین و شۆڕش مەسەلەیەکی چاوەڕوانکراوە و گریمانەیەکە، بەڵام کۆی باسەکە ئەوەیە شۆرش بەبێ پرۆلیتاریای ڕێکخراو چی بەسەر دێت؟ بۆیە مەسەلەی سەرەکی ئێمە لەوەدا کورت دەبێتەوە، کە ئەم هەلومەرجە پێش ئەوەی بگاتە شۆڕشێک یان ڕاپەڕینێکی ناوچەیی یان جەنگێکی پڕ کارەسات، ئێمە وە هەر لایەن و کەسێک لە هەر کوێیەک هەیە، چەندە هاوبەشبووین لەوەی کە پرۆلیتاریا خۆی ئامادەبکات و خۆی ڕێکخراو بکات بۆ شۆڕش و هەموو گریمانەکانی دیکە.\nسەرەتای ئاپریلی ٢٠٢١


خولی نایابی ئینگلتەرا - لیڤەرپوڵ vs وێست هام یونایتد - Soccer - Yariga - Results, fixtures, tables and statistics\nلێیستەر ستی vs. ستۆک ستی بێرنلی vs. ساوسامپتۆن برایتۆن و هۆڤ ئالبیۆن vs. سوانزی ستی ئەی ئێف سی بۆرنێماوس vs. نیوکاسڵ یونایتد وێست برۆمیچ ئالبیۆن vs. هەدەرفیڵد تاون لیڤەرپوڵ vs. وێست هام یونایتد واتفۆرد vs. ئێڤەرتۆن کریستاڵ پاڵاس vs. تۆتێنهام هۆتسپێر مانچێستەر یونایتد vs. چێڵسی ئاڕسێناڵ vs. مانچێستەر ستی\nلیڤەرپوڵ vs وێست هام یونایتد 4-1\nئێمری کان (G) 29' (دروستکرا لە لایەن: محەمەد ساڵح)\nمحەمەد ساڵح (G) 51' (دروستکرا لە لایەن: ئ.ئۆکسلەید-چامبێرلەین)\nڕۆبێرتۆ فیرمینۆ (G) 57' (دروستکرا لە لایەن: ئێمری کان)\n59' M. Antonio (G) (دروستکرا لە لایەن: ش. کۆیاتێ)\nS. Mané (G) 77' (دروستکرا لە لایەن: A. Robertson)\n'83 بۆ خا.هێرناندێز\n'82 بۆ ئا.لالانا\n'58 بۆ M. Antonio\n'83 بۆ D. Rice\n'87 بۆ Alberto Moreno\n'58 بۆ M. Lanzini\n'82 بۆ ڕۆبێرتۆ فیرمینۆ\n'87 بۆ S. Mané\n'87 بۆ محەمەد ساڵح\n9 ڕۆبێرتۆ فیرمینۆ 57'\n11 محەمەد ساڵح 51'\n23 ئێمری کان 29'\n8 ش. کۆیاتێ 47'\n19 کۆلینز 43'\n18 Alberto Moreno بۆ S. Mané 87'\n20 ئا.لالانا بۆ ڕۆبێرتۆ فیرمینۆ 82'\n29 D. Solanke بۆ محەمەد ساڵح 87'\n17 خا.هێرناندێز بۆ مارکۆ ئارناوتۆڤیچ 83'\n30 M. Antonio بۆ M. Lanzini 58' 59'\n41 D. Rice بۆ João Mário 83'


گۆڤارێکی ئەمریکی: هیوا بۆ چاکبوونی دۆخی رۆژهەڵاتی ناوەڕاست نییە – SNN\nدوو شه‌ممه, تشرینی یه‌كه‌م 26\nHome›ڕۆژهەڵاتی ناوەڕاست›گۆڤارێکی ئەمریکی: هیوا بۆ چاکبوونی دۆخی رۆژهەڵاتی ناوەڕاست نییە\nبەیروت لەدوای تەقینەوەکە، وێنە: getty\nگۆڤاری فۆرێن پۆڵسی ئەمریکی لە راپۆرتێکی شیکاریدا باس لە کێشەکانی وڵاتانی رۆژهەڵاتی ناوەڕاست دەکات، لە نێویشیاندا عێراق، دەشڵێت، ئەو وڵاتانە خاڵی وەرچەرخان و چاکبوونەوەیان تێپەڕاندووە و “هیوا کۆتایی هاتووە”.\nراپۆرتەکە لەلایەن ستیڤن کوک توێژەرى کاروبارى رۆژهەڵاتى ناوەڕاست لە ئەنجومەنى پەیوەندییەکانى دەرەوەى ئەمریکا ئامادەکراوە، لە ژێر ناونیشانی “کۆتایی هیوا لە رۆژهەڵاتی ناوەڕاست”، لەسەر بنەماى ئەو رووداوانەى کە بەمدواییانە روویانداوە، کە دیارترینیان تەقینەوەکەى بەیروت-ە، شیکردنەوەیەکی رەشبینانەی کردووە.\nنوسەرەکە باس لەوەدەکات: تێگەیشتن لە دینامیکیەتى ئەوەى لەناوچەکە روودەدات کارێکى قورسە، کاتێک پێکدادان هەیە لەسەر سەروەرى و شەرعیەت و مافى تاک و و کۆمەڵ، کە رەنگە دۆخى سروشتى ناوچەکە بخاتە دۆخێکى ناسەقامگیرەوە.\nدەشڵێت: سەرەڕاى جیاوازییەکانى وڵاتانى رۆژهەڵاتى ناوەڕاست، بەڵام خاڵى هاوبەش لەنێوانیاندایە، هەموویان ململانێ لەسەر سەروەرى و ناسنامە دەکەن، هەروەها بەدەست دەسەڵاتى خراپ و چینى سیاسییەوە دەناڵێنن.\nگۆڤارەکە دەڵێت گروپە چەکدارەکان لەو وڵاتانە نزیکن لە داڕوخان، لە نێویشیاندا چەکدارانی لیبیا و یەمەن و سوریا و عێراق، بەڵام پێدەچیت نەگەیشتبنە خاڵى دانانى چەک، هێشتا هەندێکیان وایدەبینن کە دەتوانن بەشێک لەو وڵاتانە دابەش بکەن.\nگۆڤارەکە دەڵێت: بە سەیرکردنى رووداوەکان لەو وڵاتانە، دەکرێت ململانێکانى ئێستا ببینرێن، لە سوریا، تورکیا رێگە بە کورد نادات دەوڵەتى خۆیان بنیاتبنێن لەسەر سنورەکان، لە لیبیا لەنێوان حکومەتى ویفاق کە لەلایەن کۆمەڵگەى نێودەوڵەتییەوە دانى پێدانراوە لەگەڵ هێزەکانى سەر بە خەلیفە حەفتەر، لە یەمەن ململانێی بەردەوامى نێوان حکومەتى عەبد رەبە مەنسور هادى کە لەلایەن کۆمەڵگەى نێودەوڵەتییەوە دانى پێدانراوە لەگەڵ یاخیبوەکان لە باشوورى ئەو وڵاتە، هەموو وڵاتانى دیکە لەبەردەم ئەگەرى ئەوەن لانىکەم ببنە دوو دەوڵەت.\nنوسیوشیەتی: لە وڵاتانى دیکەى وەکو سعودیە، ململانێی نێوان نوخبەى سیاسی بەردەوامە، محەمەد سەلمانى شازادەى جێنشین ژمارەیەک لە ئەندامانى شانشین و نوخبەى خێزانى دەسەڵاتدارى زیندانیکردووە، کە وەک گەورەترین هەڕەشە لەسەر بەرژەوەندییەکانى سەیریان دەکات.\nلەمیسر بەگوێرەى راپۆرتەکە، ناکرێت باوەڕبکرێت کە گەل دوو سەرۆکى لەکارخستووە لەماوەى کەمتر لە 18 مانگدا، بەڵکو ئەوەى روویداوە کارى جەنەراڵەکانى سوپا بووە.\nکاتێک بیر لە رۆژهەڵاتى ناوەڕاست دەکرێتەوە، بەپێی راپۆرتەکە هەمیشە ئەوە دەبینرێت دەکرێت دۆخەکە هەمیشە بگۆڕێت بۆ خراپ.\nحزبی بەعس مردنی عیزەت دوری راگەیاند\nچەکدارانی نزیک لە تورکیا ئاڵای داعش دژ بە فەرەنسا هەڵدەکەن\nوه‌زیرى ته‌ندروستى ئه‌و كه‌سانه ئاشكرا ده‌كات كه پێكوته‌ى كۆرۆنایان پێ ده‌درێت\nپێچه‌وانه‌ى جیهان له گه‌رمیان قه‌باره‌ى بازرگانى زیاتر بووه\n“پارتى دیموكراتى كوردستان 200 ملیۆن دۆلارى له پارتى داد و گه‌شه‌پێدان وه‌رگرتووه”\nڤاکسینەکەی رووسیا متمانەی تەواوی لەسەر نییەو کرملین ئاگادار دەکرێتەوە\nبۆچی كاتێك دادوەر بڕیاری ئازادكردنی كەسێك دەردەكات، هێزە ئەمنییەكان ئازادی ناكەن\nسیستمی فره‌بازنەی زیان بە كورد دەگەیه‌نێت لە ناوچە كێشە لەسەرەكان\nبایدن لە پەخشی راستەوخۆدا تووشی رووداوێکی شەرمەزارکەر دەبێت\nدیارترین ئەو گرێبەستانەی لە ساتەکانی کۆتاییدا ئەنجامدرا\nپزیشکانی رانیە داوای کردنەوەی نەخۆشخانەی گشتی رانیە دەکەن\nتورکیا ئیدانەی رێککەوتنە نەوتییەکەی نێوان کورد و ئەمریکا دەکات\nئایا داخستنی مزگەوت و شوێنە گشتییەکان کاریگەریی دەبێت لەسەر کەمبوونەوەی کۆرۆنا؟


جێگرەوەیەک بۆ گێڕانی رۆڵی جێمس بۆند دەستنیشانکراوە\n2018-07-02 [09:18 AM]\nبڕیارە ئەکتەری سینەمایی بەریتانی، دانیێل کرێگ بۆ جاری پێنجەم رۆڵی جێمس بۆند لە زنجیرەی فیلمی سینەمایی "جێمس بۆند"ـدا دەگێڕێت و بۆ بەشی داهاتوو کەسێکی دیکە وەک جێگرەوە پێشنیارکراوە.\nپێشنیارکراوە ئەکتەری سینەمایی، تۆم هاردی لە بەشەکانی داهاتوودا رۆڵی جێمس بۆند بگێڕێت.\nئەکتەری سینەمایی، پیرس پرۆسنان کە پێشتر رۆڵی جێمس بۆندی گێڕاوە، پێشنیاری کردووە هاردی ئەو رۆڵە بگێڕێت.\nبە بڕاوی ئەو ئەکتەرە، هاردی کەسێکی گنوجاوە بۆ ئەوەی رۆڵی جێمس بۆند بگێڕێت.\nئەو ئەکتەرە سینەماییە لەرێگەی پرۆگرامی تەلەڤزیۆنی "The late show" ئاماژەی بۆ ئەوەکرد، ئەو هەمیشە مەبەستی بووە لە گێڕانی رۆڵی جێمس بۆند بەردەوامبێت.\nکۆمپانیای ئەمریکی Metro-Goldwyn-Mayer هەواڵێکی لەبارەی بەرهەمهێنانی بەشی نوێی ئەم بەرهەمە سینەماییە بڵاوکردووە و ئاماژە بۆ ئەوەکراوە، کە لە 8 نۆڤەمبەری 2019 بەشی نوێی ئەم بەرهەمە سینەماییە لە سینەماکاندا دەبیندرێت.\nهەرچەند بەرهەمهێنانی بەشی 25 ئەم بەرهەمە سینەماییە و وادەی بڵاوکردنەوەی بڵاوکراوەتەوە، بەڵام ناوی فیلم و دەرهێنەرەکەی ئاشکرا نەکراوە.\nلە کاتی بڵاوکردنەوەی ئەو هەوالە، دەنگۆی ئەوەش هەبوو، جارێکی دیکە دانیال کریگ لەم بەشە نوێیەدا رۆڵ بگێڕێت.\nدوایین بەشی ئەم زنجیرەی فیلمە سینەماییە بەریتانی – جیهانییە، بەناوی "سپێکتەر" بوو کە لە ساڵی ٢٠١٥ـدا بەرهەمهات و بۆ ماوەی چەند هەفتەیەک لە پلەی یەکەمی لیستی فیلمە پڕداهاتەکانی ئەمریکای باکووردا بوو.\nپێشتر ئاماژە بۆ ئەوە کرابوو کە بڕی ١٢٠ ملیۆن پاوەند بە کریگ دراوە بۆ ئەوە لە بەشی نوێی ئەم فیلمەدا رۆڵ بگڕێت.\nسۆنی پیکچەرز، کۆمپانیای بەرهەمهێنەری فیلمی "سپێکتەر"، پێشتر رایگەیاند، ئەم فیلمە توانی لە یەکەم رۆژی نمایشکردنیدا لە هۆڵە سینەماییەکانی بەریتانیدا، نۆ ملیۆن و 200 هەزار دۆلاری ئەمریکی بەدەستبێنێت، بەمەش دەبێتە یەکەم فیلم لە بەریتانیدا کە ئەم بڕە داهاتە لە یەکەم رۆژی نمایشکردنیدا بەدستبێنێت.\nدوایین بەشی زنجیرە فیلمی "جێمس بۆند" بەناوی "سکایفوڵ" لە ساڵی 2012ـدا بڵاوکرایەوە و خاوەنی نازناوی پڕداهاتترین فیلمی سینەمایی بوو کە لە یەکەم رۆژی نمایشیدا لە بەریتانیا بەدەستهێنابوو.\n"سکایفوڵ" بۆدجەی بەرهەمهێنانی 200 ملیۆن دۆلار بوو و داهاتی لە هۆڵە سینەماییەکانی جیهاندا، یەک ملیار و 100 ملیۆن دۆلار بوو.\nلە یەکەم نمایشی فیلمی "سپێکتەردا" کە دانیال کریگ، رۆڵی تێدا دەگێڕێت، لەلایەن رەخنەگرانی سینەماوە بە فیلمێکی سەرکەوتوو ناسێنراوە.\nدانيێل كريگ، چوار جار رۆڵی سەرەکی لەم زنجیرە فیلمەدا گێڕاوە، تێیدا رۆڵی سیخوڕێکی بەریتانی دەگێڕێت کە کۆدەکەی (007)ـە، جگە لەو هەریەک لە كريستۆڤ ڤالتز و ليا سيدۆ لە رۆڵی سەرەکیدا دەردەکەون.\nبیرۆکەی کەسایەتی "جێمس بۆند"، رۆماننووس ئیان فليمنگ، لە ساڵی 1953 دایهێناوە، لە ماوەی 60 ساڵدا 25 بەش لەم فیلمە بەرهەمهاتووە، تا ئێستا وەک بەهێزترین بەرهەمی سینەمایی، سینەمای بەریتانیا دەناسرێت و لە سەرئاستی جیهاندا بینەری زۆرە.\nئەم هەواڵە 9811جار خوێندراوەتەوە


هێزه‌کانى ویفاقی نیشتمانیی له لیبیا بنکه‌ی ئاسمانی واتییه‌یان له حه‌فته‌ر وه‌رگرتەوە - SAHAR KURDISH (Sorani)\nهێزه‌کانى ویفاقی نیشتمانیی له لیبیا بنکه‌ی ئاسمانی واتییه‌یان له حه‌فته‌ر وه‌رگرتەوە\nMay 18, 2020 22:02 Asia/Tehran\nفه‌رمانده‌ی باڵای سوپای لیبیا، فائز سیراج رایگه‌یاند: که بنکه‌ی ئاسمانیی واتییه لە باشووری رۆژئاوای ئه‌و وڵاته له‌لایه‌ن هێزه‌کانیانه‌وه کۆنترۆڵکراوه‌ته‌وه و جه‌خت ده‌کاته‌وه له‌سه‌ر ئه‌وه‌ی که به کۆنترۆڵکردنه‌وه‌ی بنکه‌که له سه‌رکه‌وتنێکی گه‌وره نزیکبوونه‌ته‌وه.\nفائز سیراج رایگه‌یه‌ندراوێکی بڵاوکرده‌وه که تیایدا هاتووه: به شانازییه‌وه کۆنترۆڵکردنه‌وه‌ی بنکه‌ی ئاسمانی واتییه له‌ژێر ده‌ستی چەکدارانی حەفتەر راده‌گه‌یه‌نیین.\nگوتیشی: کۆنترۆڵکردنه‌وه‌ی بنکه‌ی واتییه، مانای کۆتایی هێنان به شه‌ڕ نییه، به‌ڵکو له سه‌رکه‌وتنێکی گه‌وره، هه‌روه‌ها له کۆنترۆڵکردنه‌وه‌ی ناوچه‌کانی دیکه و کۆتایی هێنان به پرۆژه‌ی خۆسه‌پاندن و سته‌مکاری نزیکبووینه‌ته‌وه.\nپێشتر ناوه‌ندی راگه‌یاندنی ئۆپه‌ڕاسیۆنی "گڕکانی توڕه‌یی" سه‌ربه سوپای لیبیا کۆنترۆڵکردنه‌وه‌ی بنکه‌ی ئاسمانیی واتییه‌ی راگه‌یاندبوو.\nدوای ئه‌وه‌ی خه‌لیفه حه‌فته‌ر له نیسانی ٢٠١٩دا فه‌رمانی هێرشکردنه سه‌ر ته‌رابلوسی به بە چەکدارانیدا، فڕۆکه‌کانی سه‌ربه حه‌فته‌ر بۆ بۆردومانکردنی ده‌ورووبه‌ری ته‌رابلوس، به‌شێوه‌یه‌کی چڕ بنکه‌ی ئاسمانیی واتییه‌یان به‌کارهێنا.\nله ماوه‌ی رابردوودا، به‌رپرسانی حکوومه‌تی ته‌بایی نیشتمانی لیبیا رایانگه‌یاندبوو که بنکه‌ی ئاسمانیی واتییه، مه‌ترسیدارترین بنکه‌ی ئاسمانییه که چەکدارانی خه‌لیفه حه‌فته‌ر له رۆژئاوای ته‌رابلوس له هێرشه‌کانیان بۆسه‌ر پایته‌خت به‌کاری ده‌هێنن.


Bazmi Bazm warzi NWE 1 بەزمی بەزم وەرزی نوێ ئەڵقی یەک\nسەبسکرایب بکە تکایە, به کۆمێنتێک ڕای خۆت بخه ڕوو Subscribe ME, and say your view in a comment.\nسەبسکرایب بکە تکایە, به کۆمێنتێک ڕای خۆت بخه ڕوو Subscribe ME, and say your view in a comment. Bazmi Bazm New 2016 1 FULL HD بەزمی بەزم.\nBazmi Bazm Warzi Nwe Alqay 1 بەزمی بەزم وەرزی نوێ.


سیستانی هۆشداری توند دەداتە هەر سێ سەرۆکایەتییەکەی عێراق\n13:19 هه‌ینی 04 تشرینی یه‌كه‌م 2019\nئەمڕۆ (هەینی) ئەحمەد سافی، نوێنەری عەلی سیستانی مەرجەعی باڵای شیعەکانی عێراق، لەمیانەى بەجێهێنانى نوێژى هەینیدا وتارى سیستانی خوێندەوە و داوایەکی فەرمی ئاڕاسەتی هەرسێ سەرۆکایەتییەکەی عێراق کرد.\nعەلی سیستانی لەپەیامەکەیدا رایگەیاند “داوا لە هەرسێ سەرۆکایەتییەکەی عێراق دەکەم کە بەزوترین کات چاکسازی ریشەیی بکەن و ئێمەش هاوشێوەی خۆپیشاندەران هەمیشە داوای چاکسازی ڕاستەقینەمان کردوە و پەرلەمانی عێراقیش یەکەمین بەرپرسیارە لەبەرامبەر ئەنجامدانی چاکسازیدا و ئەگەر چاکسازی نەکەن زەرەر دەکەن”.\nعەلی سیستانی ئاماژەی بەوەدا ” لەڕابردوودا دەسەڵاتی دادوەری بەباشی کاری خۆی ئەنجام نەداوە و زۆر گەندەڵی و خراپ بەکارهێنانی دادگا و دەسەڵات ڕویداوە بۆیە داوا دەکەین هەرچی زووە بەشێوەیەکی جددی چاکسازی لە دادگا و دەسەڵاتدا بکرێت”.\nداواى لە حکومەتی عێراقیش کرد داواکاری خۆپیشاندەران جێبەجێ بکات و هەلی کار دابین بکات و دوور بێت لە پشکپشکێنەی دامەزراندن بۆ کەسانی ناسراوی بەرپرسان، هەروەها ئاستی خزمەتگوزارییەکان بەرز بکاتەوە”.\nمەرجەعی باڵای شیعەکان جەختی لەوەش کردووەتەوە “نابێت هێزە ئەمنییەکان توندوتیژی بەرامبەر خۆپیشاندەران بکەن، چونکە بەهۆی خۆپیشاندانەکانەوە زیانى زۆر دروستبووە و هەروەها چەندین هاووڵاتیش شەهیدبوون بۆیە دەبێت هەموان دان بەخۆیاندا بگرن”.\nوتارەکەى مەرجەعى باڵاى شیعەکانى عێراق لە کاتێکدایە، ئەمڕۆ کۆمسیۆنی مافەکانی مرۆڤ لە عێراق، لەبارەى ئامارەکانى کوژراو و بریندارانى خۆپیشاندانەکانەوە رایگەیاند “ژمارەی کوژراو و بریندارەکان لە ئاکامی خۆپیشاندانەکان لەبەرزبوونەوەدایە و بەڕاستی مەترسیدارن و تائێستا بەگوێرەی ئامارەکانی کۆمسیۆنی مافەکانی مرۆڤ لە عێراق 39 کەس کوژراوون و لەو ژمارەیە پێنج کوژراویان ئەندامی هێزە ئەمنییەکانن، هەروەها زیاتر لە 1100 کەسیش بریندار بوون”.\nماوەی سی ڕۆژە خۆپیشاندانێکی فراوان لە هەشت پارێزگای عێراق دەستی پێکردوە دژی حکومەت و خۆپیشاندەران داوای خزمەتکردن و هەلی کار دەکەن.\nسێ سەرۆکایەتییەکەى عێراق\nخۆپیشاندان لە شارى بەغدا دەستى پێکردەوە کوژراو و بریندارى لێکەوتەوە\nگڕى ئاگرى خۆپیشاندانەکانی لوبنان و عێراق پەڕییەوە بۆ کوەیت\nهەزاران خۆپیشاندەر لەبەردەم پەرلەمانی ئەو وڵاتە خۆپیشاندانیان ئەنجامدا\n14:01 پێنج شه‌ممه 07 تشرینی دووه‌م 2019\n18:02 شه‌ممه 02 تشرینی دووه‌م 2019\nوەزارەتی دەرەوەی عێراق داوا لە وڵاتان دەکات دەستوەرنەدەنە کاروباری ناوخۆی عێراق\n10:46 دوو شه‌ممه 04 تشرینی دووه‌م 2019\nوێنە و ڤیدیۆ..پێکانە مەترسیدارەکەى ئەندرێ گۆمێس..کێ بۆى گریا؟\n14:25 پێنج شه‌ممه 31 تشرینی یه‌كه‌م 2019\nجارێکى تر یەکێتى بەفەرمى لە میدیاکانەوە نیگەرانى خۆى لە پارتى ڕاگەیاند


ئامادەبووانى ئێستا 234 میوان و هیچ ئەندامێک\nبڵاوكراوەتەوە لە یەک شەممە, 24 ئایار 2015 05:48 | نوسراوە لە لایەن رێڤەبەریا گومركا پارێزگەها دهوك | چاپکردن\t| ئیمەیڵ\t| سەردانەكان: 1737\nبو دیتنا راپورتێن رێڤەبەریا گومركا دهوك ڤێرە كلیك بكە 2016/5/15\nراپورتێن ل رێڤەبەریێ دهێنە ئامادەكرن\nپێناسا راپورتێ: بەلێن كرن و توماركرنا كارو چالاكیێن دهێنە ئەنجام دان ب كورتی یا بشێوەیەكێ بەرفرەه و گشتگیر ژ پێزانین و داتایان ب مەرەما دیاركرنا كریارێن ئەرێنی و نەرێنی د كاری دا و رێكەكا گونجایە ژ بۆ لێ زڤرینێ و مفا ژێ بهێتە\nوەرگرتن د ئایندەی دا .\nو ئەف راپورتە دهێنە بەرهەف كرن لدیف پێتڤی یا كاری و گرنگی یا بابەتی و دهێنە دابەشكرن بۆ :-\n1. راپورتێن رۆژانە: ئەف جورێ راپورتان ل رێڤەبەریا گومركا دهوكێ دهێنە ئامادەكرن ب مەرەما چارەكرنا كریارەكێ یان رویدانەكێ ل رێڤەبەریێ و دیاركرنا ئالیێن ئەرێنی و نەرێنی و مفا دئایندەی دا ژێ بهێتە وەرگرتن .\n-2 راپورتێن هەیڤانە:-\n• هەمی بەش و خالێن رێڤەبەریێ ب راپورتەكا هەیڤانە كار و چالاكیێن بەشێ خۆ بۆ رێڤەبەری و بەشێ پلان و ئامار دیاردكەن .\n• بەرهەف كرنا راپورتا میلاكێ رێڤەبەریێ هەیڤانە بۆ ب.گشتی گومرك .\n• ئامادەكرنا راپورتا سەرمووچە و پلەبەرزكرنا فەرمانبەران هەیڤانە بۆ ب.گشتی گومرك .\n• راپورتا ئاماركاری یا كەل و پەلێن هاتوو و رویشتوو یێن گومركا دهوك بۆ ب.گشتی گومرك .\n• ئامادەكرنا راپورتا خشتەیێ كالایێ بازرگانی هەیڤانە بۆ ب.گشتی گومرك .\n• راپورت و خشتەیێن ژمێریاری یێن گرێدای ب بودجەیا رێڤەبەریێ ڤە و داهات و خەرجی و بارمتە ... هتد .\n• ئامادەكرنا راپورتێن هەیڤانە یێن جێ بەجێكرنا ئارمانجێن پلانا كارێ رێڤەبەریێ .\n3- راپورتێن وەرزی :-\n• لدویف راپورتێن هەیڤانە یێن بەش و خالێن رێڤەبەریێ هەر سێ هەیڤا جارەكێ راپورتا پوختەیێ كارێ رێڤەبەرێی دهێتە بەرهەف كرن و بۆ ب.گشتی گومرك دهێتە هنارتن .\n• ئامادەكرنا راپورتێن وەرزی یێن جێ بەجێكرنا ئارمانجێن پلانا كارێ رێڤەبەریێ .\n4- راپورتێن شەش هەیڤی :-\n• هەر شەش هەیڤا راپورتەك دهێتە بەرهەف كرن لدور گورانكاریێن دكارێ فەرمانبەران دا دهێنەكرن و دابەشكرن و برینا دەرمالێن وان .\n• راپورتێن شەش هەیڤی یێن جێ بەجێكرنا ئارمانجێن پلانا كارێ رێڤەبەریێ .\nراپورتێن سالانە :-\n• راپورتا پوختەیێ كارێ رێڤەبەریێ لدوماهیی یا هەر سالەكێ دهێتە بەرهەفكرن بۆ ب.گشتی گومرك .\n• ئامادەكرنا كونووسێ دەرمالێن دهێنە مەزاختن بۆ فەرمانبەران سالانە .\n• ئامادەكرنا خشتە و راپورتێن ژمێریاری یێن سالانە .\n• راپورتێن جێ بەجێكرنا ئارمانجێن پلانا كارێ رێڤەبەریێ .\nبو دیتنا راپورتێن بەشێن رێڤەبەریا گومركا دهوكێ.\nكلیك بكە *** دیتنا راپورتا ***\nب ناڤێ خودیێ مەزن و دلوڤان\nبو/ بەشێ پلان و ئامار بەرێز\nسلاڤ و رێز\nسوباس بو ئاگەهداركرنا هەوە یا ل روژا 17/6/2013 ل دور خالا (ح) ژ پێرابونێن ئارمانجا 4/7 یا پلانا رێڤەبەریا گومركا دهوكێ یا سالا 2013 ئاگەهداریا هەوەین بەرێز\nدكەم كە لیژنەك هاتە رێكخستن بو مەرەما پێداچونێ ب خشتێ هەلسەنگاندنێ و كریارا گورانكاری ل سەر بهێتەكرن وە بشتی جەندین رونەشتنا وە سەربەرشتی و دانا تێبینی یا ژلایێ\nمە ڤە خشتێ هەلسەنگاندنێ هاتە گوهارتن وە نوكە خشتە و تێنینی هلتیە بەلاڤكرن بو شەش هەیڤا (ئێكێ) ژ سالا 2013 هەلسەنگاندنێ ل سەر ڤی خشتەی هاتە كر نوە هەروەسا د\nئەڤ سالەدا ماوێ هەلسەنگاندنێ هاتە گوهارتن ژ (3) هەیڤا بو (6) هەیڤا بو دەلیڤە بهێتەدان پتر دەم بەرپرس ل گەل ڤەرمانبەرێن خو بهێنە هەلسەنگاندن ب شێوەكێ رێك و پێك بو\nزانین ل گەل رێزگرتن.\nرێڤەبەرێ گومركا دهوكێ\nڤێ حەفتیێ 1816\nئەڤ سالە 45867\nهەمی روژا 1112062


هاووڵاتیانی شه‌ش وڵات، وه‌ك كۆچبه‌ر بۆیان نییه بێنه ئه‌مریكاوه – تۆڕی میدیایی خەڵک\n2020/02/01 - 6:28 AM\nرۆژی 31ی جێنیوه‌ری ئیداره‌ی تره‌مپ بڕیاریدا، هاووڵاتیانی شه‌ش وڵات به هیچ جۆرێك بۆیان نییه وه‌ك كۆچبه‌ر و په‌نابه‌ر بێنه ئه‌مریكاوه، ئه‌وانیش قیرزغستان، میانمار، ئه‌ریتریا، نێیجیریا، سودان و ته‌نزانیا.\nدوای سێ ساڵ له‌سه‌رۆكایه‌تی، سه‌رۆك دۆناڵد تره‌مپ ئه‌مه یه‌كه‌مین ئاگاداركردنه‌وه‌یه‌تی كه ده‌رگا له‌سه‌ر په‌نابه‌ران دابخات به شێوه‌یه‌كی یاسایی دێنه وڵاته‌كه‌یه‌وه.\nبه‌پێی هه‌واڵێكی واشنگتۆن پۆست چه‌ند جارێك سه‌رۆك دۆناڵد تره‌مپ ڕایگه‌یاندووه، بۆ ماوه‌یه‌كی كاتی گه‌شتی له‌چه‌ند وڵاتێك قه‌ده‌غه كردووه بۆ نمونه (ئێران-سۆماڵ-یه‌مه‌ن- سوریا- لیبیا- فه‌نزوێلا و كۆریای باكوور)به‌ڵام بۆ مه‌سه‌له‌ی كۆچبه‌ری یاسایی ئه‌مە یه‌كه‌م هه‌نگاوی دۆناڵد تره‌مپ-ه.\nرێگرییه‌كه گه‌شتكردنی ئاسایی ناگرێته‌وه له‌و شه‌شه وڵاته‌وه بۆ ئه‌مریكا، به‌ڵام رێگری دروست دەكات بۆ هاووڵاتیانی قیزغستان و میانمار و ئه‌ریتریا و نایجیریا كه ده‌یانه‌وێت ڤیزای هه‌میشه‌یی وه‌رگرن و له ئه‌مریكا بمێننه‌وه له‌نێویاندا خاوه‌نكار و ئه‌وانه‌ی له‌رێگه‌ی به‌رنامه‌ی یانسیبه‌وه (لۆته‌ری) دێن و گرین كارتیان پێده‌درێت.\nبریاره‌كه‌ی ئیداره‌ی تره‌مپ له 22ی فێبریوه‌ری واته 22 رۆژی تر ئه‌چێته جێبه‌جێكردنه‌وه.\nئەمریكادۆناڵد ترەمپمافی پەنابەڕێتی


كارل ماركس و ڕاڤەكردنی ئایین\nویلیام ئی. دێل و تیمۆتی كەی. بێل\nمۆدێلی بەرهەمهێنان (پەیوەندییەكان و رێساكان)\nپرۆلیتاریاكان، كەپیتالیستەكان، بۆرژوازیی\nكارل ماركس (1818-1883)، فەیلەسوفی سیاسیی ئەڵمانی بوو. ئەو لە شاری تریەری ئەڵمانیا، لە دایك و باوكێكی لیبرالی جوولەكە هاتبووە جیهانەوە، ئەو خێزانە بووبوون بە پرۆتێستانت (ئەو كڵێسایەی لەسەر بنەمای ئینجیل دامەزرابوو)، ئەویش بۆ ئەوەی باوك كارێكی شیاو پەیدابكات. لە ساڵی 1836دا، دوای ساڵێك مانەوە لە زانكۆی بۆن، كارل ماركس دەچێتە نێو زانكۆی بەرلینەوە، لەوێدا خەریكی خوێندنی فەلسەفە دەبێت. هزری هێگلی بە قوڵی كاریگەری لەسەر دادەنێت، بۆیە ئەو بوو بە ئەندامی گروپێكی خوێندكاری ناسراو بە ناوی "هێگلییە لاوەكان"، ئەوان خەریكی برەوپێدانی روانگەی رادیكالی و ئەتایستیی دیالەكتیكی هێگل بوون.\nتێزی دكتۆراكەی كارل ماركس لەبارەی فەلسەفەی گریكی، لە ساڵی 1841دا قبوڵكرا. لەبەر ئەوەی نەیتوانی پۆستێك لە زانكۆ وەربگرێت، بۆیە بوو بە ژۆرنالیست لە رۆژنامەیەك بەناوی "راین گاتزیتە" . ماركس وتاری جۆراوجۆر و بەرفراوانی دەنووسین، بەڵام بەتایبەتی گرنگی بە پرسە سیاسیی و كۆمەڵایەتییەكان دەدا. هەروەها بەشێوەیەكی كەمیش وەكو ئیدیتۆری لاپەڕەیەك خزمەتی دەكرد، ئەویش بەر لەوەی لەلایەن حكومەتی پرووسییەوە سانسۆر بكرێت. لەنێوان ئەم شتانەشدا، ئەو وتاری لەبارەی رەوشی كرێكارانیش دەنووسی.\nلە ساڵی 1843دا ماركس، لەگەڵ هاوسەرەكەیدا، كە تازە هاوسەرگیری لەگەڵ كردبوو، سەفەری كرد بۆ پاریس بۆ ئەوەی لە پێگەی سەرنووسەریدا لە بڵاوكراوەی تازە دامەزراوی "ساڵنامەی ئەڵمانی-فەرەنسایی" كاربكات. ئەم ژۆرناڵە زمانحاڵی ئایدیا كۆمیونیستییەكان بوو، بەڵام لە راكێشانی سەرنجی خەڵكی فەرەنسایی بەلای خۆیدا، سەركەوتوو نەبوو. حكومەتی پروسیایی ئیدانەی ئەم ژۆرناڵەی كرد و رایگرت، هەروەها بەدوای دەستەی نووسەرانیدا دەگەڕا بۆئەوەی بیانگرێت. جارێكی دی ماركس بێكاركەوتەوە و نەیتوانی بگەڕێتەوە بۆ ئەڵمانیا. ماركس هەموو وزەی خۆی تەرخانكرد بۆ ئەوەی بتوانێت بەرهەمێكی فەلسەفەی سیاسیی بنووسێت تا روانگە سۆسیالیستییەكانی خۆی تێدا بەیان بكات. لەو كاتەدا (1844)، بوو بەهاوڕێی فرەدریش ئەنگلس (1820-1895)، ئەو كوڕی سۆسیالیستێكی پیشەكاری ئەڵمانی بوو، تا كۆتایی تەمەنی وەكو یار و هاوكاری كارل ماركس مایەوە.\nدوای شۆڕشی 1848ی فەرەنسا، ماركس سەفەری بۆ پاریس كرد، دواتر بەرەو كۆلۆن رۆیشت، بەڵام بەهۆی ئەوەی پارتە كۆنزەرڤاتیڤەكان دووبارە كۆنترۆڵی ئەڵمانیایان كردبۆوە، بۆیە ماركس گەڕایەوە بۆ پاریس. پاشان لە هاوینی 1849، سەفەری بۆ لەندەن كرد و تا دوایین چركەساتەكانی تەمەنی لەوێ مایەوە. لەو ماوەیەدا ماركس بە هەژاری ژیانی دەبردە سەر، بەڵام دواتر ئەنگلس لایەنی ئابووری ماركسی دابین كرد و ئیدی لەوەبەدوا شێوەژیانێكی ئاسوودە و خۆشی لە لەندەن لەگەڵا خێزانەكەیدا بردەسەر. ئەو بەردەوام بوو لە ئۆرگانیزەكردنی بزووتنەوە كۆمەڵایەتییەكان و بەردەوامی بە نووسینەكانی دا. لە ساڵی 1852دا و تا دە ساڵ، بەشێوەیەكی رێكوپێك بەشداری لە رۆژنامەی "تریبیون نیویۆرك"دا دەكرد. ماركس بەرگی یەكەمی كتێبی "سەرمایە" ی لە ساڵی 1867دا لە ئەڵمانیا بڵاوكردەوە، ئەم كتێبە برێتییە لە رخنەكردنی ئابووریی كەپیتالیزم. "سەرمایە" سەرنجی گشتی بەلای ئایدیاكانی ماركسدا راكێشا و چاپی دووەمی كتێبەكە لەساڵی 1871 بڵاوكرایەوە. كتێبەكە بۆچەندین زمانی دیكە وەرگێڕدرا، بەڵام وەرگێڕانە ئینگلیزییەكەی تا دوای مردنی ماركس، بڵاونەكرایەوە. دوو بەرگی دواتری "سەرمایە" لەلایەن ماركسەوە بەناتەواوی مانەوە، بەڵام دواتر بەهۆی ئەنگلسەوە تەواوكران.\nلانیكەم دەتوانین لەدوو رێگەوە تیۆریی ماركسیستی بخوێنینەوە. یەكەم، تیۆریی ماركسیستی برێتییە لە رەخنەكردنێكی شۆڕشگێڕانەی كۆمەڵگەی كەپیتالیستی(سەرمایەداری). ماركس سەرنجی خۆی چڕكردبووەوە لەسەر پێویستی گۆڕانی كۆمەڵایەتی و هەروەها دەیگوت نادادپەروەری و ستەم و زۆرداری لە كەپیتالیزمی پیشەسازی سەدەی نۆزدەهەم و پەیوەندییە ئابوورییەكانیییەوە، سەرچاوەی گرتووە. ئەو شرۆڤەیەی ماركس بۆ ئامرازەكانی كەپیتالیزمی پیشەسازی و ستەمەكانی دەیكات، ئەوا راستەوخۆ گۆڕان بەسەر ئەو سیستەمەدا دەهێنێت، بەم هۆیەوە، كاتێك ئەم سیستەمە گۆڕانی بەسەردا هات، ئەوا ئەو رەنجانەی مرۆڤ لەپێناوی بەرهەمهێناندا دەیدات، كۆتاییان پێدێت. دووەم، كە ئەم خاڵەیان زۆر گرنگە بۆ مەبەستەكەی ئێمە، تیۆریی ماركسیستی نە تەنها برێتییە لە شرۆڤەكردنی پەیوەندییە ئابوورییەكان، بەڵكو بەگشتی شرۆڤەكردنی ئەو بەها و روانگانەیشە، كە كەپیتالیزمی پیشەسازییان دروستكردووە و ئەم لایەنەش كاریگەرییەكی زۆری لەسەر ئاراستە ناسیاسییەكانی وەكو وەكو ئایین، ئەدەبیات، و بەرهەمە كولتووریی و پراكتیكییەكانی دیكە بەحێهێشتووە. تیۆریی ماركسیستی جەختێكی زۆر لەسەر سروشتی ئیدیۆلۆژیی هەموو هەنگاوەكانی مرۆڤ دەكاتەوە.\nفەلسەفەی مێژووی ماركس، برێتییە لە كرۆكی هزری ماركسیستی. ئەمەش بە ماتەریالیزمی مێژوویی ناسراوە، گۆڕانی مێژوویی وەكو دەرەنجامی كردە مرۆییەكان دەبینێت لەنێو جیهانی ماتەریالیدا، بۆیە وەكو دەستكردی خودا یان هێزە سەروومرۆیی یاخود رۆحانییەكان، سەیری ئەم گۆڕانانە ناكات. ماركس لەم روانگە ماتەریالیستییەی بۆ مێژوو، كەوتووەتە ژێر كاریگەریی لودڤیك فویەرباخ (1804-1872)، فویەرباخ جەخت لەسەر رەوشە ماتەریالییەكانی جیهان دەكاتەوە و هەروەها دەكەوێتە رەخنەگرتن لە ئایدیالیزمی هزرینی هێگلی، چونكە بەدیدی ئەو، هێگل جەخت دەكاتەوە لەسەر ئایدیاكان و سروشتی رۆحانیەتی جیهان و گۆڕانی مێژوویی. بەدیدی ماركس، ئەوەی مێژوو بەرەوپێشەوە ئاراستە دەكات، برێتییە لە دیالەكتیك، ئەو دیالەكتیكەی بەهۆی ئابووری و ململانێی نێوان چینە كۆمەڵایەتییەكانەوە هاتۆتەئارا. هێگلیش، وەكو ماركس، وەكو دیالەكتیك سەیری مێژووی دەكرد، گۆڕانی مێژوویی لەسەر بنەمای بزووتنە زنجیرەییە یەك بەدوای یەكداهاتووەكان لەتێزەوە بۆ ئەنتیتێز و لەوێشەوە بۆ سەنتێز، ئیش دەكات. لەكاتێكدا هێگل دەیگوت مێژوو برێتییە لە رۆحی مرۆیی، بەڵام ماركس وەكو شێوازی خەباتی مرۆڤ بەسەر ماتەریال و كەرستەكانی بەرهەمهێناندا، سەیری مێژووی دەكرد. هەر لەبەر ئەم هۆیەشە گوتراوە ماركس هێگلی بەڕاستی هەڵگڕاندۆتەوە. ماتەریال چۆنایەتی شكڵ و شێوەی ئایدیاكان دەردەخات، نەك بەپێچەوانەوە.\nمۆدێلەكانی بەرهەمهێنان لە قۆناغە مێژووییەكاندا ئاراستەی جیاواز وەردەگرن. شرۆڤەی كولتووریی ماركسیستی، بەتایبەتی چڕدەبێتەوە لەسەر شرۆڤەكردنی كەپیتالیزمی پیشەسازی، ئەمەش وەكو ئەو سیستەمە ئابوورییە دەبینێت، كە بەندە لەسەر نایەكسانی، و لەم رووەوە، ئەم مۆدێلی بەرهەمهێنانە شتێكی نادادپەروەرانەیە. گوتاری ماركس لەبارەی خەباتی چینایەتی لەنێو كۆمەڵگەی كەپیتالیستیدا گوزارشت لە پەرەسەندنی رەوتی ئابووریی دەكات لە قۆناغی سەرەتاییەوە بۆ فیودالی و پاشان بۆ كەپیتالیستی، لە هەر قۆناغێكیشدا لەگەڵ مۆدێلە سەروەرەكانی بەرهەمهێناندا، خەباتی چینایەتیش پەیدا بووە. تەنها لە پەرەسەندنی كۆمەڵگەی سۆسیالیستیدا بەهۆی ئەو مۆدێلە بەرهەمهێنانە تایبەتمەندەی هەیەتی، ئەوا جیاوازیی و ململانێی چینایەتی كۆتایی پێدێت. گۆڕانی مێژوویی تەنها ئەو كاتە روودەدات، كە لەنێوان چینەكاندا ململانێیەكی كۆنتێكستی دیالەكتیكی ئامادەیی هەبێت. دژایەتی نێوان ئەو چینانەی كۆنترۆڵ دەكەن و ئەو چینانەی كۆنترۆڵ دەكرێن، لە راستیدا بەناچاری بە ململانێی چینایەتی كۆتایی پێدێت. ئەم دیالەكتیكی بەریەككەوتنی چینایەتییە، كۆمەڵگەیەكی نوێ بونیاد دەنێت. ئامانجی كۆتایی، بێگومان، برێتییە لە كۆمەڵگەی سۆسیالیستی، واتا ئەو دۆخەی چینایەتی تێدا نەبێت.\nبەناوبانگترین جەختكردنەوەی ماركس لەسەر سروشتی ئیدیۆلۆژیی ئایینە، كە دەتوانین وەسفەكەی ماركس بۆ ئایین لەم رستەیەدا ببینینەوە: "ئایین تلیاكیی كۆمەڵانی خەڵكە". ئەم رستەیە ئاماژە بۆ ئەوە دەكات، كە ئایین بەڵێنی پاداشت و دادپەروەریی دەدات لە ژیانی دواڕۆژدا بۆ ئەوەی بەرگەی نادادپەروەری و چەوساندنەوە و ستەمەكانی ئەم جیهانە بگرێت. ئایین كاتێك دادپەروەری رەوانەی ژیانی ئەودنیا دەكات، ئەوا بەم كارەی دەبێتە رێگر لەبەردەم شۆڕشی جەماوەر دژ بە چینی دەستەڵاتدار، ئەو چینەی بەرهەمی كرێكار بۆخۆی دەبات. بەدیدی ماركسیزم، ئەوكاتە دەتوانین بەدروستی لەئایین تێبگەین، كە تێكستە پیرۆزەكان، سرووتەكان، و دیاردەكانی دیكەی ئایین بخەینە نێو رەوشی ماتەریالی كولتوور و لێكدانەوەی بۆ بكەین، بەتایبەتی بیخەینە نێو هەلومەرجی ئابووریی زاڵی بەرهەمهێنانەوە.\nWilliam E.Deal and Timothy K.Beal: THEORY FOR RELIGIOUS STUDIES, ROUTLEDGE New York • London, 2005, pp.6-10\nلە وۆڵی فەیسبوكی وەرگێڕەوە وەرگیراوە


پارێزگه‌رێ دهوكێ وكونسلێ ده‌وله‌تا ئیمارات داكوكیێ ل سه‌ر خورتكرنا په‌یوه‌ندیان دكه‌ن | پارێزگەھا دھوك\nئه‌ڤرو سپێدێ 20-5-2019 به‌رێز فه‌رهاد ئه‌مین ئه‌تروشى پارێزگه‌رێ دهوكێ پێشوازیا به‌رێز (ئه‌حمه‌د ئه‌لزاهرى) كونسلێ ده‌وله‌تا ئیمارات ل هه‌رێما كوردستانێ وشاندێ دگه‌لدا كر.\nدهه‌ڤدیتنه‌كێدا ب ئاماده‌بونا به‌رێز اسماعیل محمد احمد هاریكارێ پارێزگه‌رى بو كاروبارێن مروڤایه‌تى به‌حسێ په‌یوه‌ندیێن دوو قولى دناڤبه‌را ده‌وله‌تا ئیمارات وهه‌رێما كوردستانێ وره‌وشا ئاواره وپه‌نابه‌ران ل سنورێ پارێزگه‌ها دهوكێ وئه‌و هاریكاریێن پارێزگه‌ها دهوكێ ورێكخراوێن ده‌وله‌تى پێشكێشدكه‌ن تایبه‌تى هاریكاریێن ده‌وله‌تا ئیمارات هاته كرن.\nكونسلێ ئیمارات ته‌كه‌زكر كو هه‌رێما كوردستانێ جهه‌كێ گرنگه بو ده‌وله‌تا ئیمارات وكومپانیێن وه‌لاتێ وان ژ بو بجهئینانا پروژێن وه‌به‌رهێنانێ وگه‌شت وگوزارێ وده‌وله‌تا ئیمارات روژبو روژێ دێ په‌یوه‌ندیێن خو دگه‌ل هه‌رێمێ پێشئێخیت ودهه‌موو بیاڤه‌كیدا وبه‌رده‌وام دێ هاریكاریێن مروڤایه‌تى پێشكێشى ئاواره وپه‌نابه‌ران ل هه‌رێمێ ب گشتى ول پارێزگه‌ها دهوكێ ب تایبه‌تى كه‌ت .\nژلایێ خوڤه پارێزگه‌رێ دهوكێ پیروزباهى ل كونسلێ ده‌وله‌تا ئیمارات كر هه‌مبه‌ر ده‌ست ب كاربونا وى وداخازا سه‌ركه‌فتنێ بو كر وسوپاسیا ده‌وله‌تا ئیمارات وبالیوزخانه وكونسلخانا وى وه‌لاتى كر ل دور ئه‌و هاریكاریێن مروڤایه‌تى یێن بو هه‌رێمێ پێشكێشدكه‌ن ، وخواست كو تێكهه‌لى دناڤبه‌را هه‌ردوو ئالیان دا روژ بو روژێ خوتر لێ بهێن بو خزمه‌تكرنا خه‌لكێ هه‌ردوو وه‌لاتان .\nهه‌ژى گوتنێ یه دوهى 19-5-2019وب ئاماده‌بونا كونسلێ ده‌وله‌تا ئیمارات وب هه‌ڤكارى دگه‌ل بوردێ كاروبارێن مروڤایه‌تى هاریكاریێن مروڤایه‌تى ل سه‌ر 860 خێزانا ل قه‌زا شێخان و78خێزانا ل كه‌مپا گه‌رماوا و260خێزانا ل كه‌مپا ئاكرێ هاتینه به‌لافكرن وبریاره ئه‌ڤرو 20-5-2019 كومه‌كا دى یا هاریكاریێن مروڤایه‌تى یێن وى وه‌لاتى ل سه‌ر 1894خێزانا ل ناڤ كه‌مپا دومیز دوو و 1592خێزانێن دن ل كه‌مپا گه‌ویلان بهێنه به‌لافكرن.\nهه‌روه‌سا بریاره ل روژێن بهێت هاریكاریێن ده‌وله‌تا ئیمارات كو ئه‌وژى (5525) سه‌لكێن ئاهێن خارنێ نه ل سه‌ر رونشتڤانێن كه‌مپا دومیز ئێك بهێنه به‌لافكرن.


24/01/2022 1126 جار خوێندراوه‌ته‌وه\nهەرچەندە وابڕیارە ڕۆژی چوارشه‌ممە ڕێکەوتی 25ی کانونی دوەم، دادگای فیدراڵی لەدانیشتنێکدا پرسی شەرعیبون یان شەرعینەبونی یەکەم دانیشتنی خولی نوێی ئەنجومەنی نوێنەران یەکلایی بکاتەوە، بەڵام پەڕلەمانتارێکی سەربەخۆ پێشبینیده‌كات، چوارشەممە دادگای فیدراڵی یەکلاییکردنەوەی ئەو پرسە دوابخات.\nباسم خەششان پەڕلەمانتاری سەربەخۆی پەرلەمانی عێراق لەلێدوانێکی ڕۆژنامەوانیدا ڕایگەیاند، "ئەگەری هەیە بۆ دوەمجار دادگای فیدراڵی بڕیاردان لەسەر ڕەوابون یان ناڕەوابونی یەکەم دانیشتنی خولی نوێی پەرلەمان دوابخات".\nئاماژەی بەوەشکردوە، لەبەر کۆمەڵێک فاکتەر هەڵوەشاندنەوەی ئەو دانیشتنەو دەستەی نوێی سەرۆکایەتیی پەرلەمان ئەگەرێکی زۆرە.\nخەششان ئه‌وه‌شى وتوه، "بەپێی پێدراوەکان، ئەم هەفتەیە دادگای فیدراڵی ئەو پرسە یەکلایی ناکاتەوە، بەڵکو لەبەر ناکۆکییە سیاسییەکانی نێوان کوتلەکان، زیاتر ئەگەری دواخستنی یەکلاییکردنەوەی سکاڵاکە بۆ کاتێکی تر هەیە".\nلەماوەی ڕابردودا، دادگای فیدراڵی لەسەر بنەمای سکاڵای هەریەک لەباسم خەششان پەرلەمانتاری سەربەخۆو مەحمود مەشهەدانی پەرلەمانتاری سوننە، بڕیاری هەڵپەساردنی کارکردنی دەستەی نوێی سەرۆکایەتیی پەرلەمانی دەرکرد تاوەکو لەدانیشتنێکدا بڕیار لەسەر شەرعییبون یان شەرعی نەبونی یەکەم دانیشتنی خولی نوێی ئەنجومەنی نوێنەران دەدات.


ئەپڵ دەیەوێت سەرجەم بەکارهێنەران لە بریکار و چاککەرەوە فەرمییەکانی خۆی پاتری ئایفۆنەکانیان بگۆڕن – کەی ئای تی ئێن\nئەپڵ 15, ئاب 2019\nژمارەیەک لە بەکارهێنەرانی ئایفۆن لە ماوەی ڕابردوودا تێبینی دەرکەوتنی ئاگادارکردنەوەی نوێیان کردبوو لە بەشی پاتری ڕێکخستنی ئایفۆنەکانیان، کە داوای لێ دەکردن سەر لە نوێ پاتری ئایفۆنەکانیان بگۆڕن. ئەپڵ کاردانەوەی خۆی سەبارەت بەم کێشەیە ئاشکراکرد.\nئەو ئاگادارکەرەوەی کە تووشی ژمارەیەک لە بەکارهێنەرانی ئایفۆن ببووەوە لە دوای گۆڕینی پاتری، ئاماژە بوو بۆ ئەوەی کە پاترییە نوێیەکە لە لایەن ئەپڵەوە نەگۆڕدراوە و پشتڕاستی ناکاتەوە کە نوێیە، وە سیستەمەکە توانای خوێندنەوەی حاڵەتی پاترییەکەی نابێت. بەمەش ناتوانرێت تەندرووستی پاترییە نوێیەکە ببیندرێت و پێویستە لەسەر بەکارهێنەر کە ئایفۆنەکەی ببات بۆ نزیکترین بریکاری فەرمی ئەپڵ یاخود چاککەرەوەی فەرمی کۆمپانیاکە بە مەبەستی سەر لە نوێ گۆڕینی.\nسەبارەت بەم کێشەیە، کۆمپانیای ئەپڵ هەبوونی ئاگادارکەرەوەی لەم جۆرەی پشتڕاست کردەوە و بەم شێوەیە ڕایگەیاند:\nساڵی ڕابردوو تایبەتمەندی Battery Health ـمان لە وەشانە نوێیەکانی iOS ـدا ڕاگەیاند کە یارمەتیدەر بوو بۆ نیشاندانی حاڵەتی پاتری و بۆ ئێمەی پشتڕاست دەکردەوە کە پاترییەکە نوێیەکان لە لایەن چاککەرەوە فەرمی و بڕواپێکراوەکانی ئەپڵەوە گۆڕدراون. ئەم زانیارییانە یارمەتیمان دەدەن تاوەکو یارمەتی کڕیارانمان بدەین لە حاڵەتەکانی زیان پێ گەیاندن، جۆرایەتی لاواز، یاخود حاڵەتی شیاوی پاترییەکە بۆ بەکارهێنان. ئەم تایبەتمەندییە کار ناکاتە سەر توانای بەکارهێنانی ئامێرەکانیان لە دوای گۆڕینی پاتری لە لایەن چاککەرەوە بڕواپێنەکراوەکان.\nبە پێی ڕاگەیەندراوەکەی ئەپڵ بێت، پێویستە خاوەن ئایفۆنەکان و ئامێرەکانی دیکەی ئەپڵ پاتری لە لایەن بریکارە فەرمی و چاککەرەوە بڕواپێکراوەکانی کۆمپانیاکەوە بگۆڕن، بە پێچەوانەوە ناتوانن حاڵەتی تەندرووستی پاترییەکەیان ببینن. بەڵام هیچ کێشەیەک درووست ناکات بۆ بەکارهێنان ئەگەر لە لایەن بریکار و چاککەرەوە نافەرمییەکانەوە بگۆڕدرێن.\nئامانج لەم کردارەی ئەپڵ بۆ پاراستنی بەکارهێنەرانیەتی لە هەر حاڵەتێکی مەترسیداری وەکو تەقینەوە و گڕگرتنی پاتری ئامێرەکانیان. ئەگەر بەکارهێنەری ئامێرەکانی ئەپڵیت و لە کوردستانیت، خۆشحاڵانە لە ئێستادا ژمارەیەک بریکار و چاککەرەوەی فەرمی ئەپڵ لە شارە جیا جیاکاندا بوونیان هەن.\nتاگەکان Apple ئای ئۆ ئێس ئایفۆن ئەپڵ Battery iphone پاتری هەواڵ


شاندێکی وەزارەتی شەهیدان بەشدارییان کرد لە یادی شەھید بوونی محمد باقر السدر\n08/04/2019 11:16 م\nلە میانەی بەشداری کردنی لە مەراسیمی یادی شەھید بوونی محمد باقر السدردا\nوەزیری کاروباری شەھیدان و ئەنفالکراوان: "رژێمی پێشوو ئەگەر لە ھیچ شتێک دادپەروەر نەبێت ئەوە لە قرکردنی و لەناوبردنی گەلانی عێراق دادپەروەر بووە".\nدوای ئەوەی بە بانگهێشتێکی رەسمی وەزیری کاروباری شەھیدان و ئەنفالکراوان بە سەرۆکایتی وەفدێک بەشداری لە مەراسیمی یادی ٣٩ ساڵەی شەھید محمد باقر السدر کرد، کە دەزگای شەھیدانی فیدرال لە پێش نیوەرۆی رۆژی ٨/٤/٢٠١٩ لە مۆنۆمینتی شەھید لە شاری بەغدا رێکێکی خستبوو، بەرێز مەحمود حاجی ساڵح وەزیری کاروباری شەھیدان و ئەنفالکراوان وتارێکی بە زمانی عەرەبی پێشکەش کرد.\nلە وتارەکەیدا بەناوی حکوومەتی ھەرێمی کوردستان سوپاسی دەزگای شەھیدانی عێراقی کرد بۆ بانگهێشت کردنیان بۆ ئەم مەراسیمە کە ھاوکاتە لەگەڵ ساڵیادی رووخانی رژێمی دیکتاتۆری لە عێراقدا.\nوەزیری کاروباری شەھیدان و ئەنفالکراوان، شەھید محمد باقر السدری بە قوربانی زوڵم و تۆقاندن و لەناوبردینی رژێمی بەعسی ناوبرد کە زۆرێک لە بیرمەند و کەسایەتی سیاسی و دینی و پیاو چاکانی عێراقی کردۆتە ئامانج گوتی: "ئەگەر ئەو رژێمە لە ھیچ شتێک دادپەروەر نەبووبێت ئەوە لە کوشتن و لەناوبردنی ھاونیشتمانی عێراق بە ھەموو پێکھاتەکانیەوە دادپەرووەر بووە و بە یەکسانی کۆمەڵکوژی کردوون".\nلە بەشێکی تری وتەکەیدا وەزیری کاروباری شەھیدان و ئەنفالکراوان ئاماژەی بە شاڵاوەکانی ئەنفالکرد کە تیایدا زیاتر لە ١٨٢ ھەزار قوربانی و زیاتر لە ٤٥٠٠ دێھاتی وێران کرد کە بە ھەشت قوناغ بۆ لەناوبردنی گەلی کوردستان ئەنجامیدا و تاکۆ ئێستا چارەنووسی قوربانیان دیار نیە ئەوانە نەبێت لە چەند گۆرێکی بەکۆمەڵ دۆزرانەوە و روفاتەکانیان ھێندرانەوە کوردستان.\nھەروک دروست بوونی داعشی بە درێژەپێدەری سیاسەتی رژێمی لەناوچوو ناو برد و سەرکەوتنی بەسەر داعشدا لەسەر دەستی سوپای عێراق و پێشمەرگە کە بەخوێنی خۆیان کردە قوربانی بە سەرکەوتنی ئیرادەی گەلانی عێراق ناو هێنا.\nوەزیری کاروباری شەھیدان و ئەنفالکراوان سوپاس و ستایشی دەزگای شەھیدان و سەرۆکی دەزگا دکتورە ناجحە عبدالامیری کرد بۆ ھاوکاری کردنی لە دۆسێی ھێنانەوەی روفاتی ئەنفالدا و ھیوای خواست کە حکوومەتی فیدرال پشتگیری گەڕان و دۆزینەوە و ھەڵدانە و ناسینەوەی قوربانیانی گۆڕە بەکۆمەڵەکان بکات.\nھەر لە وتەکەیدا وەزیری کاروباری شەھیدان و ئەنفالکراوان ئەو بۆنەیەی قوستەوە وەکو داکۆکی کار لە مافی کەس وکاری شەھیدان و ئەنفالکراوان داوای لە حکوومەتی عێراقی کرد کە پشت ئەستور بە بڕیاری دادگای باڵای تاوانەکانی عێراق قەرەبووی شایستەی کەس وکاری قوبانیانی بکاتەوە وماددەی ١٣٢ دەستور جێبەجێ بکات کە حکوومەتی فیدرال پابەند دەکات بە ژیانی شایستە بۆ کەس وکاری شەھیدان و قەرەبوویان بکاتەوە.\nلە کۆتایی قسەکانیدا وەزیری کاروباری شەھیدان و ئەنفالکراوان ھیوای خواست ئەو پەیوەندی و لێک نزیک بوونەوەی حکوومەتی ھەرێمی و اتحادی بەردەوام بێت وەک وەفایەک بۆ روحی شەھیدان کە خوێنیان تێکەڵ بەو خاکە بووە.


ده‌ستپاكى: فه‌رمانى بانگهێشتكردن دژى به‌رپرسانى خۆجێى له‌دیوانیه وموسه‌ننا ده‌ركراوه\nالثلاثاء 31 كانون أول 2019 - 11:03\nده‌سته‌ى ده‌ستپاكى،ئه‌مڕۆ سێشه‌ممه،ڕایگه‌یاند فه‌رمانى بانگهێشتكردن دژى به‌رپرسانى خۆجێى له‌هه‌ردوو پارێزگاى دیوانیه وموسه‌ننا ده‌ركراوه.\nده‌سته‌ى ده‌ستپاكى له‌ڕاگه‌یه‌ندراوێكدا كه وێنه‌یه‌كى ده‌ستى ئاژانسى هه‌واڵى عێراقیه(اه‌ع)كه‌وتووه ڕایگه‌یاند"دادوه‌رى لێكۆڵه‌رى ده‌ستپاكى له‌پارێزگاى نه‌جه‌فى پیرۆز فه‌رمانى بانگهێشتكردنى ده‌ركردووه دژى پارێزگارى پێشووى دیوانیه وئه‌ندامێكى ئه‌نجومه‌نى پارێزگاكه به‌هۆى سكاڵایه‌ك له‌باره‌ى رێگاگرتن له‌ئه‌ندامێكى ئه‌نجومه‌نى پارێزگا به‌ئه‌ركى چاودێرى خۆى هه‌ڵسێت له‌وردبینیكردن به‌گرێبه‌ستێكى تایبه‌ت به‌پرۆژه‌ى نه‌خۆشخانه‌ى غه‌ماس به‌هۆى بوونى گومانى ئیدارى ودارایی له‌و گرێبه‌سته".\nڕاگه‌یه‌ندراوه‌كه ئاماژه‌ى به‌وه‌دا" دادگاى لێكۆڵینه‌وه‌ى ده‌ستپاكى له‌موسه‌ننا فه‌رمانى بانگهێشتكردن دژى به‌رێوبه‌رى گشتى ته‌ندروستى پارێزگاكه وژماره‌یه‌ك ئه‌ندامانى لیژنه‌ى كڕیارى ده‌ركردووه به‌هۆى گرێبه‌ستى كڕینى پاشكۆكانى قه‌روێڵه‌ى نه‌شته‌رگه‌رى به‌تێچووى به‌رزتر له‌نرخى قه‌روێڵه‌كه".


پیشانگای وێنە لە سەر بابەتی ژن لە بانە کرایەوە - Mehr News Agency\nAP ١٣٩٨ Aban ٢٠ ١٠:٥٦\nNews Code 29283\nپیشانگای وێنە لە سەر بابەتی ژن لە بانە کرایەوە\nیەکەم پیشانگای وێنەگری لە سەر بابەتی ژن و لە ژێر ناوی " هەرمانی ئەوین" لە گالری وێنەی هۆتێل داوینکۆ لە بانە کرایەوە.\nبە ڕاپۆرتی ئاژانسی هەواڵی مێهر، ئەو پیشانگا بە ٤٤ وێنەی ئینتیزاعی و ئیحساسی لە وێنەگری بانەیی ئەوین عەباسی لە سەر بابەتی ژن و ڕۆڵی ژن لە کۆمەڵگا، سیاسەت و پێوەندی لە گەڵ جیهان و هەروەها ڕۆڵی ژنی کورد لە ئاشتی جیهانییە کە لە ١٩ تا ٢٥ ی خەزەڵوەر خراوەتە بەر چاوی هۆگرانەوە.\nبەشێک لە وێنەکان لە سەر بابەتی ژن و ئاشتی جیهانییە کە لە ئەو وێنانە ژنانی کورد وەکوو باڵوێزی ئاشتی جیهان دەناسرێن و بەشێکی تر لە وێنەکان پێوەندیان بە ژنان و فەرهەنگی کۆمەڵگاوە هەیە کە ئەو بابەتە بە وێنەی شەقامی نمایش دراوە.\nئەوین عەباسی لە ساڵی ٢٠١٦ میدالیای زێڕی کێبڕکێی وێنەگری جیهانی هیندی بردەوە، لە ساڵی ٢٠١٧ دیلپلۆمی شانازی گورجستانی مسۆگەر کرد و دیسان لە ساڵی ٢٠١٧ دیپلۆمی شانازی وێنەگری جیهانی لە مەقدوونیەی بردووەتەوە.


د. كاوە مەحمود، سكرتێری حزبی شیوعی كوردستان بۆ خەبات: كەس نایەت لەسەر سینییەكی زێڕ پێت بڵێ فەرموو دەوڵەتێك بۆ خۆت � 2017-07-24\nسكرتێری حزبی شیوعی كوردستان لە سەرەتای دیدارەكەدا باسی لە پرۆسەی ریفراندۆم كرد و لە روانگەی حزبەكەیەوە، وەها شرۆڤەی خوودی ئەو پرسەو بارودۆخەكە كرد: "كە باسی ریفراندۆم دەكەین لە سۆنگەی حزبی شیوعی كوردستان، ئەركمان ئەوە نییە بەشێوازێكی گشتی باسی پێناسەی ریفراندۆم بكەین، كە ئەم چەمكە چۆنە و چۆن نییە، بەقەدەر ئەوەی باسی حالەتێكی تایبەتی دەكەین، كە پەیوەندی بەوەوەیە كە بڕیارێك هەیە بۆ ریفراندۆم، وەكو شێوازێكی دیموكراتی مەدەنی ئاشتیانە بۆ دیاریكردنی چارەنووسی گەلی كوردستان، كە ئایا گەلی كوردستان دەیەوێ لەگەڵ عێراق بمێنێتەوە یان جیابێتەوەو قەوارەی سەربەخۆی نیشتمانی هەبێت، لێرەدا ریفراندۆم ئەو ئەركە دەبینێت، واتا گەڕانەوە بۆ ئیرادەی خەڵكی كوردستان، بەم پێیەی كە ریفراندۆم گەڕانەوەیە بۆ ئیرادەی خەڵكی كوردستان، ئەمەش كاردانەوەی كۆمەڵێك سیاسەت نییە كە لەلایەن رژێمی بەغداوە پێشتر كرابێت، هەرچەندە ئەم سیاسەتانەی كە كراوە بێگومان ئەوەی سەلماندووە كە پێكەوەژیان لەچوارچێوەی یەك قەوارەی سیاسی زەحمەتە، ئەگەر بگەڕێینەوە بۆ پاشخانی مەسەلەی مافی چارەنووس، چونكە لەهەموو كاتدا لە تێڕوانینی ئێمەی ماركسییەكان و ئێمەی شیوعییەكان، باسی دوو لایەن دەكەین، باسی پاشخانی مێژوویی و پەرەسەندنی مێژوویی مەسەلەی نەتەوایەتی، لەو جێگایەی كە هەیە لەگەڵ هەلومەرجی ئێستای ئەو مەسەلەیە بە چ حاڵەتێك گەیشتووە؟ \nقەیرانەكە قەیرانی دەوڵەتە\nد. كاوە مەحمود لە بەشێكی دیكەی قسەكانیدا باس لە قەیرانی هەیكەلیەتی دەوڵەتی عێراق دەكات و دەڵێت: "ئەگەر بگەڕێینەوە بۆ پێشخانەكە رەنگدانەوەی ئەوەیە كە دەوڵەتی عێراق بەشێوازێك دروست بووە كە خۆی قەیرانی لەگەڵ خۆیدا هێناوە، ئەم قەیرانەش قەیرانێكە پێی دەگوترێت قەیرانی هەیكەلیەتی دەوڵەت، رەنگدانەوەی ئەوەیە كە ئەم دەوڵەتە وەك هەر دەوڵەتێكی ئەو ناوچەیە كە لەدوای جەنگی جیهانی یەكەم درووست بووە، لە ئاكامی ئەو رێككەوتننامەی كراوە بۆ دابەشكردنی پاشماوەكانی دەوڵەتی عوسمانی لەسەر نموونەیەكی ئەوروپایی رۆژئاوا، كە ئەم نموونەیان هاوردە كردووە بێ رەچاوكردنی ئیرادەی گەلانی ناوچەكە، كە ئەمەش بۆ خۆی قەیرانێكی درووستكردووە كە پێی دەگوترێت قەیرانی دەوڵەت، بۆ نموونە لە عێراق هەیە لە سوریا هەیە، هەتا لە لوبنانیش بە شێوازێك لە شێوازی قەیران هەیە، ئەوەتا دەبینین لەیەمەنیش قەیرانی دەوڵەت هەیە، قەیران لەم ناوچانە قەیرانی سیستەمی سیاسی نییە، سیستەمە سیاسییەكە دیموكراتی بێت دیموكراتی نەبێت، یان شتێكی تر بێت، واتا قەیرانەكە قەیرانی دەوڵەتە، ئەم دەوڵەتەش بەمشێوەیە بەڕێوە نابرێت، دەبێ سیاسەتمەدارانی ئەم دەوڵەتە بۆ ئەوەی ئەم قەیرانە چارەسەر بكەن، بیربكەنەوە لە شێوازێكی نوێ لە پەیوەندییەكان و لە هەلومەرج و چارەسەركردنی نوێ، بۆیە كاتێك گەلی كوردستان داوای مافی بڕیاردانی چارەنووس دەكات، پێیوایە كە ریفراندۆم شێوازێكی دیموكراسی و مەدەنی گونجاوە، میكانیزمێكە بۆ دەستنیشانكردنی مافی چارەنووسی گەلی كوردستان و لەهەمان كاتدا بەشدارییەكە بۆ چارەسەركردنی قەیرانی دەوڵەت لە عێراقدا، قەیرانی دەوڵەتیش لەعێراق تەنها لەگەڵ كوردستان نییە، قەیرانی سووننە و شیعەش هەیە كە چۆن پێكەوە بژین، ئەوەش پەیوەندی بە پاشخانی مێژوویی ئەو وڵاتەوە هەیە". \nئایا دەستوور جێبەجێكرا؟!\nلەبارەی هەلومەرجی ئێستا و هۆكارەكانی ئەنجامدانی ریفراندۆم، سكرتێری حزبی شیوعی كوردستان دەڵێت: "ئەوەی كە ئێستا هەیە هەلومەرجێك هاتۆتەبار، ئەو ئەزموونەی هاتۆتە پێشەوە ئەوەیە كە باسكردنی ریفراندۆم و دەستنیشانكردنی مافی چارەنووس كاردانەوە نییە لەسەر سیاسەتێك كە دوێنێ مالیكی بووە و ئەمڕۆ عەبادییە و سبەی كەسێكی تر، بەڵكو رەنگدانەوەیە لەسەر باوەڕی دەوڵەتی مەركەزی، دەبینین ئەزموونی فیدرالیەتیش كە هاتە پێشەوە ئەزموونێكی نەزۆك بوو، چونكە ئێمە لە2005 ەوە كە كورد دەنگیدا بەدەستوور و لەدەستووردا هاتووە مانەوەی عێراق بەیەكگرتوویی گەل و خاك و سەروەرییەكەی بەندە بە جێبەجێكردنی ئەم دەستوورەوە، پرسیارەكە ئەوەیە ئایا ئەم دەستوورە جێبەجێكرا؟ كە دەڵێین دەستوور جێبەجێكرا یان جێبەجێ نەكرا خۆ تەنها ماددەی 140 نییە، ئەگەر 10 ساڵی دیكەش بڕوات بەغدا ئامادە نییە ئەو ماددەیە جێبەجێ بكات، بەڵكو پەیوەندی بە كۆمەڵێك بابەتی دیكەوە هەیە، لە دەستووردا باسی مەجلیسی ئیتحادی كراوە، ئایا مەجلیسی ئیتحادی دروست دەبێت؟ ئایا ئەوان بڕوایان بەو مەجلیسە هەیە؟ لە دەستووردا باسی لیژنەیەك كراوە كە ئەو لیژنەیە سەروەت و سامان و بوودجە بەسەر هەرێمەكان و پارێزگاكاندا دابەش بكات، ئەو لیژنەیە سەرپشك بێت نەوەك وەزارەتی دارایی بەكەیفی خۆی بوودجە ببڕێت؟ ئایا ئەمە جێبەجێ دەبێت لەدەستووردا؟ لەلایەكی دیكەوە لەدەستووردا باسی ئەوە كراوە كە شەڕی تایفەگەری و دینی قەدەغەكراوە، ئێ باشە ناپرسن دوو ملیۆن ئاوارە لە هەرێمی كوردستان چی دەكات؟ ئەم ئاوارانە خۆ لە وڵاتانی دراوسێ نەهاتوون، بەڵكو لە باشوور و ناوەڕاستی عێراقەوە هاتوون، باشە ناپرسن بۆ مەسیحییەكان نەیانتوانی لە بەسرە و بەغدا بمێننەوەو پەنایان بۆ هەرێمی كوردستان هێنا؟ دەستوور باسی میلیشیاتی تائیفی دەكات كە نابێ دروست بێت، ئەی درووستبوونی حەشدی شەعبی بۆ!؟". \nرەوابوونی ریفراندۆم لە پەیماننامەی نیودەوڵەتی هەیە\n سەبارەت بە مەشروعیەتی ئەنجامدانی ریفراندۆم بۆ سەربەخۆیی د. كاوە مەحمود گوتی: "ریفراندۆم رێگاچارەیەكە و مەشرووعییەت و رەوابوونی خۆی هەیە، لێرەدا پرسیارەكە ئەوەیە رەوابوونی ریفراندۆم لە كوێوە هاتووە؟ رەوابوونی ریفراندۆم لە پەیماننامەی نیودەوڵەتی هەیە، كە دان بە مافی چارەنووسی گەلان دەنێت، ئەمە لە نەتەوە یەكگرتووەكان و لەكۆمەڵێك رێكەوتننامەی نێودەوڵەتییەوە هاتووە، بەشێكی دیكەی مەشرووعیەتی ریفراندۆم لە خودی دەستووری عێراقییەوە هاتووە، كە دەڵی مانەوەی عێراق بەم شێوەیە بەندە بەجێبەجێكردنی ئەم دەستوورە، كە جێبەجێ ناكرێت، خاڵێكی تر لە گوتاری ریفراندۆم سەرپشككردنی دەسەڵات نییە، كە بڵێ ئەمە وەكو كارتێكی سیاسی لەگەڵ بەغدا بەكاری بهێنن، بەڵكو ئەوە مافدانێكە بەدەسەڵات بۆ ئەوەی ئیرادەی گەل جێبەجێ بێت و لەسەر بنەمای ئەو ئیرادەیەوە بچێتە ناو گفتوگۆوە، بۆیە ریفراندۆم مانای ئەوە نییە رێگای گفتوگۆنییە لەگەڵ بەغدا، ئەم گفتوگۆیەش لەسەر بنەمای ئیرادەی گەلەوە دەبێت، ئەگەر لەو ریفراندۆمە گەل گوتی داوای سەربەخۆیی دەكەم و دەمەوێ لەعێراق جیاببمەوە، ئەوكات دەسەڵاتی سیاسی ناتوانێت بڵێت لەگەڵ عێراق دەمێنمەوە، جیابوونەوەش پەیوەندی بە سیستمی سیاسی نییە لەعێراقدا، بەڵام بوونی دیموكراتیەت لەعێراقدا هاندەرێكە بۆ ئەوەی بە مافی ئێمە بزانێت و باوەڕ بە مافی ئێمە بكات، بەڵام ئەمەش مانای ئەوە نییە، كە دەبێ گەلی كوردستان چاوەڕێ بكات عێراق ببێت بە دیموكراسی ئەوكات كوردستان پەنا بۆ ریفراندۆم ببات". \nئێمە ریفراندۆم لەناو خاكی خۆمان دەكەین\nسكرتێری حزبی شیوعی كوردستان سەبارەت بە كاریگەری و پەیوەندییە دەرەكییەكان لەسەر پرسی ریفراندۆم گوتی: "لایەنیكی دیكە كە پەیوەندی بە پەیوەندییەكانی دەرەوە هەیەو یەكەمیان بە دراوسێكانمان، هەموومان سرووشتی حوكمڕان و دەسەڵاتدارەكانی دراوسێكانمان دەزانین، باشە كاتێك كە ئێمە بیر لەمافی چارەنووس و ریفراندۆم دەكەینەوە، ئایا لایەنێكی سیاسی ئەوەی لەبەر چاو بووە، كە سبەی بەغدا و ئێران و توركیا رازی دەبن لەسەر ئەمە؟ من پێموانییە هیچ لایەنێكی سیاسی كە خۆی بەواقیعبین بزانیت، بیری لەوە كردبێتەوە كە چاوەڕیی رەزامەندی بەغدا و تەهران و ئەنقەرە بین، جگە لەمە كێ بڕیارەكە دەدات؟ ئەوەی كە بڕیار دەدات، گەلی كوردستانە بڕیار دەدات، خۆ ئێمە ریفراندۆم لە ئێران و توركیا ناكەین هەتا ئەوان بڵێن دەبێ یان نابێ، ئێمە ریفراندۆم لەناو خاكی خۆمان دەكەین كە خاكی كوردستانی عێراقە. لە سنووری مێژوویی كوردستان و ناوچە دابڕینراوەكان دەكەین، كە ناوچە جێناكۆكەكانە و ئەمەش رێگایەكە بۆ جێبەجێكردنی ماددەی 140؟ لێرە ئێمە خزمەتی جێبەجێكردنی دەستووری عێراق دەكەین، دەبێ دەوڵەتی عێراق مەمنوونیش بێ كە ئەوان دەستووری عێراق جێبەجێی ناكەن، ئەوە ئێمە جێبەجێی دەكەین". \nریفراندۆم لە روانگە نێودەوڵەتییەكان\nلە وەڵام بەو پرسیارەی ئایا ئەنجامدانی ریفراندۆم لە روانگە نێودەوڵەتییەكان چۆنە؟ د. كاوە مەحمود دەڵێت: "لە بەڵگەنامەكانی نەتەوە یەكگرتووەكاندا هاتووە كە هەموو گەلێك مافی چارەنووسی خۆی هەیە، مافی ئەوەی هەیە دەستنیشانی چارەنووسی خۆی بكات، شێوازی ئەم دەستنیشانكردنەش ئایا حزبیكی سیاسی بەفەرزی ئەمری واقیع بیكات یان لە رێگای ئیرادەی گەلەوە بیكات، بێگومان لەرێگای گەلەوە باشترین شێوازی دیموكراسییە، لەهەمان كاتدا لەبەڵگەنامەكانی نەتەوە یەكگرتووەكان باسی سەروەری وڵاتان دەكات و باسی ئەوە دەكات هیچ وڵاتیك بۆی نییە دەست بخاتە ناو كاروباری ناوخۆی وڵاتیكی ترەوە، بۆ ئەمەش كە ئێمە لەگەڵ یەكێتی ئەورووپا و ئەمەریكا و روسیا و چین مامەڵە دەكەین نابێ شاندی ئێمە چاوەڕێی ئەوە بكات پێمان بڵێن بڕۆن ئێوە سەربەخۆبن و ئێمە پشتیوانیتان دەكەین، پێموایە سەركردایەتی كوردستانی نابێ ئاوا بیربكاتەوە، بۆ؟ چونكە ئەوانەی ناومان بردن ئەندامن لە نەتەوە یەكگرتووەكان، هەر هەنگاوێكی وابنێن تۆمەتبار دەكرێن لەلایەن وڵاتان و عێراقەوە كە دەست دەخەنە ناو كاروباری ناوخۆی وڵاتەوە، نابێ چاوەڕێی ئەوەیان لێ بكەین، بەڵام ئەمەش ئەوە ناگەیەنێت كە نابێ قسەیان لەگەڵ بكەین، پێویستە ئێمە قسەیان لەگەڵ بكەین بۆ ئەوەی تابلۆكەیان بۆ روونبكەینەوە، نەوەك چاوەڕیی رەزامەندی لەوانەوە بكەین. \nراپرسی پەیوەندی بەواقیعی كۆمەڵایەتی كۆمەڵگای كوردستان هەیە\nكێشە ناوخۆییەكانی هەرێمی كوردستان تەوەرێكی دیكەی دیدارەكەی حزبی شیوعی كوردستان بوو، ئەو دەڵێت: "كە دێینە سەر كێشە ناوخۆییەكە دەبینین مەلەفی راپرسی مەلەفێكی كۆمەڵگاییە، راپرسی پەیوەندی بەواقیعی كۆمەڵایەتی كۆمەڵگای كوردستان هەیە، كۆمەڵگای كوردستانیش دوورگەیەكی دابڕاو نییە لە ناوخۆ و لە جیهان، ئێمە لە رۆژهەڵاتی ناوەڕاست ئیش دەكەین، كە كۆمەڵیك هەڵوێست و بەرژەوەندی نێودەوڵەتی تێدایە، لە ناوخۆیش كۆمەڵێك كێشەمان هەیە، لێرەدا پەیوەندی ریفراندۆم بەو كێشانەی هەیە پەیوەندییەكە لە چەمكی سیاسی زانستی كۆمەڵگاو لە هزری ماركسی پەیوەندییەكەی جەدەلییەو پێی ناڵێن پەیوەندییەكی میكانیكی.\nكەس نایەت لەسەر سینییەكی زێڕ پێت بڵێ فەرموو دەوڵەتێك بۆ خۆت درووست بكە\nد. كاوە گوتیشی: "كەواتە كە گوتمان ئەمە دۆسییەیەكی كۆمەڵگاییە واتا دۆسییەیەكی تێكۆشانە، ریفراندۆم كارێكی تێكۆشەرانەیە، لێرەدا كەس نایەت لەسەر سینییەكی زێڕ پێت بڵێ فەرموو دەوڵەتێك بۆ خۆت درووست بكە، ئەو قوربانیانەی لەسەرەتاوە دراوە تا ئێستا قوربانی بووە لە پێناو جێبەجێكردنی ئامانجەكانی بزووتنەوەی رزگاریخوازی گەلەكەمان، لەهەموو جیهان و لە روانگەی ماركسییەكانەوە ئەركی بزووتنەوەی رزگاریخوازی گەلان، سەربەخۆیی و دانانی قەوارەی سیاسی خۆیەتی، بۆیە كە هەنگاو دەنێین بۆ ریفراندۆم و دەوڵەت یەكێكە لە بەئەنجامگەیاندنی ئەركەكانی بزووتنەوەی رزگاریخوازی گەلەكەمان، دەبینین هەوڵی زۆر دەدرێت بۆ ئەوەی ئەو راپرسییە نەكرێت، كە دەڵێین هەوڵ دەدرێت راپرسی نەكرێ، پەیوەندی بەوەوە نییە كە ئایا كاتەكەی لەبارە یان لەبار نییە، بەڵكو پەیوەندی بەوەوە هەیە كە باوەڕنەبوونە بە مافی چارەنووس، بەتایبەتی لەلایەن وڵاتانی دراوسێوە، ئێران كە دەڵی راپرسی نەكرێت بۆ ئەوەی نییە، كە بڵێت شەش مانگی دیكە با بكرێت، بۆ ئێران یەكپارچەیی خاكی عێراق گرنگە، چونكە شیعە لەم وڵاتە باڵادەستە". \nسەبارەت بە راگەیاندن و ئەركی میدیا لەو روانگەیەی كە پەیوەستە بە ریفراندۆمەوە، د. كاوە مەحمود دەڵێت: "ئەوەی گرنگە لە راگەیاندن روونیبكەینەوە ئەوەیە كە ریفراندۆم بۆ كێ دەكەین، ئایا ریفراندۆم بۆ گەلی كوردە یان بۆ گەلی كوردستانە؟ بێگومان بۆ گەلی كوردستانە، گەلی كوردستان ئەگەر زۆربەشی كوردبێت، بەڵام ریفراندۆم بۆ كورد نییە بەتەنها، بۆ هەموو نەتەوە جیاجیا و فرەئایینەكانە لەو سنوورەی كە پێی دەگوترێت باشووری كوردستان، كە قەوارەی خۆی هەیە، ئەم قەوارەیە ئەمڕۆ دەوڵەتێكی نیشتمانی دروست دەكات نەوەك دەوڵەتێكی نەتەوەیی كوردی، دەوڵەتی نیشتمانیی گەلی كوردستان لەسەر بنەمای هاوڵاتیبوونی كوردستانی، كە لە داهاتوودا ئەو دەوڵەتە بۆ منێك كە بە ناسنامە موسڵمان و ئێزیدییەك بە ناسنامە ئاینیكی ترە، دەبێ بەهەمان شێوە سەیر بكرێت، من و كەسێكی توركمان و كەسێكی مەسیحی بەهەمان چاو سەیر بكرێت، ئەمە بنەمای دەوڵەتی ئێمەیە، ئێمە مامەڵە لەگەڵ كوردستان دەكەین وەكو نیشتمان، ئەو نیشتمانەش بەتەنها موڵكی كورد یا توركمان یا كەسێكی تر نییە، بەڵكو ئێمە دەوڵەتی هاووڵاتیبوون دروست دەكەین، كە دەستوورەكەشی لەسەر بنەمای هاووڵاتیبوون دابڕێژرێت". \nدژایەتیكردنی مافی چارەنووس\nلە دوایین تەوەری دیدارەكەدا د. كاوە مەحمود سكرتێری حزبی شیوعی كوردستان گوتی: "پێویستە دوو شت هەیە لەیەكتریان جیابكەینەوە، دژایەتیكردنی مافی چارەنووس جیابكەینەوە لەگەڵ ئەوەی ناكۆكی هەبێ لەسەر كاتی ریفراندۆم، بۆ نموونە جیاوازی هەیە لەوەی سەدر و حەكیم و حكومەتی ئێران باسی ئەنجام نەدانی ریفراندۆم دەكەن، یان دواخستن و یان ئەنجام نەدانی دەكەن، هەروەها هەندێ مەلەفی دیكەش وەك مەلەفی ئابووریش ئەمیش كاریگەری خۆی جێهێشتووە لە سەر هەڵوێست وەرگرتن لەسەر ریفراندۆم، كە كار لەهەڵوێستی تاك دەكات، دەبێ ئێمە هەوڵ بدەین ئەو كارتێكردنەی سەری كەم بكەینەوە، نمونەیەكی سادە لەوانەیە لەو ماوەیە تا ریفراندۆم مووچە بە ئاسایی بدرێت، لەوانەیە كارتێكردنێكی ئیجابی بكاتە سەر تاك، هەروەها بۆ چارەسەركردنی كێشەی پەرلەمان كە پێموایە هەر لایەنێك دەستپێشخەری بكات و بێتە پێشەوە تەنازول نییە، بەڵكو دیارە پرسی مافی چارەنووسی لەلا گرنگترە، دەبێ چاوەڕوانی ئەوەش بكەین كە لایەنە دەرەكییەكان لەرێگای دۆستەكانیان لەناوە كار بۆ ئەوە بكەن كە راپرسی نەكرێت، لێرەدا نابێ من پێی بڵێم تۆ خائینی و.. هتد، بەڵكو پێویستە زەمینەیەكی بۆ برەخسێنم كە دەرفەتی نەبێت رێگری لە پرۆسەكە بكات".


فەرهەنگی دی بی سۆفتی ئینگلیزی – کوردی – عەرەبی بە نزیکەی 50 هەزار وشەوە بۆ ویندۆز دابگرە – کەی ئای تی ئێن\nزمانە بیانیەکان 13, ئازار 2019\nفەرھەنگی دی بی سۆفت فەرھەنگێکی (ئینگلیزی – کوردی – عەرەبی)ـیە. فەرھەنگەکە توانای گەرانی ھەیە بە ھەر سێ زمانەکە، و ھەروەھا زیاتر لە 48 ھەزار وشە لەخۆ دەگرێت. شایەنی باسە، ئەم فەرهەنگە لە لایەن بەرنامەداڕێژ سەردار محمد بە نەرمەواڵەی سی شارپ دروست کراوە.\nبەکارھێنانی فەرھەنگەکە سادە و ئاسانە. دوای دامەزراندنی فەرھەنگەکە لە رێگەی ئەو شوێنەی دیاری کراوە بۆ گەران دەتوانیت بۆ ئەو وشەیە بگەرێیت کە دەتەوێت. لە لای دەستە چەپەوە ئەو زمانە ھەڵدەبژێریت کە دەتەوێت، و گەرانی پێ ئەنجام بدەیت. ھەروەھا سەرەتا کە فەرهەنگەکە دەکەیتەوە خۆکارانە زمانی ئینگلیزی ھەڵبژێردراوە، واتە لەگەڵ کردنەوەی فەرھەنگەکە راستەوخۆ گەران بە زمانی ئینگلیزی ئەنجام دەدەیت لەرێگەی شوێنی گەرانەوە. بەڵام ئەگەر بتەوێت بە یەکێکی تر لە زمانەکان گەران ئەنجام بدەیت، وەک ئاماژەم پێیدا لە لای دەستە چەپەوە زمانەکە دەگۆڕیت.\nجێگەی ئاماژەیە، فەرھەنگەکە تەنھا بۆ سیستمی ویندۆزی کۆمپیوتەرە و بەم زووانە بۆ ھەردوو سیستمی iOS و Android بەردەست دەبێت.\nکرتە بکە بۆ داگرتنی فەرهەنگەکە\nتاگەکان Arabic Dictionary English Kurdish Windows


سه‌رۆك كۆمارێ عێراقێ و سه‌رۆكێ هه‌ڤپه‌یمانیا نیشتیمانی كومبوون - پرس بادینی\nHome سڵایدشۆو كوردستان کوردستان هەواڵ سه‌رۆك كۆمارێ عێراقێ و سه‌رۆكێ هه‌ڤپه‌یمانیا نیشتیمانی كومبوون\nسه‌رۆك كۆمارێ عێراقێ و سه‌رۆكێ هه‌ڤپه‌یمانیا نیشتیمانی كومبوون\nپرس میدیا 8:33:00 PM سڵایدشۆو, كوردستان, کوردستان, هەواڵ,\nسه‌رۆك كۆمارێ عێراقێ و سه‌رۆكێ هه‌ڤپه‌یمانیا نیشتیمانی كومبوون.\nل باژارێ سلێمانیێ سه‌رۆك كۆمارێ عێراقێ و سه‌رۆكێ هه‌ڤپه‌یمانیا نیشتیمانی كومبوون, و ته‌كه‌ز لسه‌ر پێشڤه‌برن و كارێ پێكڤه‌ی دناڤبه‌را ئالیێن سیاسی دا كرن.\nئیرو رۆژا چارشه‌مبیێ 29ێ ته‌موزا 2020ێ نڤیسینه‌گه‌ها سه‌رۆكێ هه‌ڤپه‌یمانیا نیشتیمانی ڕاگه‌هاند," ئارام قادر سه‌رۆكێ هه‌ڤپه‌یمانیا نیشتیمانی و دكتور به‌رهه‌م ساڵح سه‌رۆك كۆمارێ عێراقێ ل باژارێ سلێمانیێ كومبوون, د كومبوونێ دا ره‌وشا سیاسی و ئابوورییا عێراقێ و هه‌رێما كوردستانێ گوتوبێژكرن, هه‌روه‌سا به‌حسێ ژیانا وه‌لاتیان ژی هاتیه كرن".\nخویا ژی كریه," سه‌رۆكێ هه‌ڤپه‌یمانیێ ته‌كه‌ز كریه, پێدڤیه هەمی ئالی هه‌ڤكار و هه‌ڤده‌نگ بن, بۆ چاره‌سه‌ركرنا ره‌وشا وه‌لاتیان, و ئه‌نجامدانا گورانكاریێن سیاسی د به‌رژه‌وه‌ندیا خه‌ڵكی دا"\nهه‌ڤده‌م نڤیسینگه‌ها سه‌رۆك كۆمارێ عێراقێ به‌لاڤكریه," كو ئیرو د كومبوونه‌كا دوو قولی دا, ئارام قادر سه‌رۆكێ هه‌ڤپه‌یمانیا نیشتیمانی و دكتور به‌رهه‌م ساڵح سه‌رۆك كۆمارێ عێراقێ و ته‌كه‌ز لسه‌ر پێشڤه‌برن و كارێ پێكڤه‌ی دناڤبه‌را ئالیێن سیاسی دا كرنه, بۆ خزمه‌تا وه‌لاتیان".\nتاگەکان # سڵایدشۆو # كوردستان # کوردستان # هەواڵ\nLabels: سڵایدشۆو, كوردستان, کوردستان, هەواڵ\nسڵایدشۆو كوردستان کوردستان هەواڵ


11/07/2020 764 جار خوێندراوه‌ته‌وه\nرۆژی 10ی تەموزی 2020 یەك ساڵی تەواو (365 رۆژ) بەسەر سوێندخواردنی مەسرور بارزانی تێپەڕی، كە سەرۆكایەتی كابینەی نۆیەم دەكات‌و سەرەتای دەستبەكاربوونی رایگەیاند "كوردستانێكی بەهێز بونیاد دەنین".\nمەسرور بارزانی لەماوەی ساڵێكی حكومڕانییەكەی، نەك نەتوانی "كوردستانێكی بەهێز" وەك ئەوەی خۆی بانگەشەی بۆ دەكات بونیاد بنێت، بەڵكو لەماوەی ئەو 365 رۆژەدا، جگە لە شكست هیچ شتێكی تری لەبواری حكومڕانی نەكردووە لەهەرێم.\nهەرچەندە دروشمی كابینەی نۆیەم "بوندیادنانی كوردستانێكی بەهێز" بوو، بەڵام ئێستا ئابورییەكی داڕمای هەیە، كە ئەویش خۆی لە 27 ملیاری قەرزای دەبینێتەوە، ئەمە جگە لەنەدانی موچەی فەرمانبەران‌و نەبوونی خزمەت گوزاری.\nباسی لەوەش كردووە، كە ئێستا سەردەمی تاوانكردنە بەناوی چاكسازییەوە، مەگەر كەمكرنەوەی موچەیان ناو نەناوە رێكخستنەوەی موچە، ئەوەی كە بریارە و وەعدە و بەیاننامەیە، كە تەنیا بۆ یەك مانگ دەبێت و بەس.\nلەماوەی رابردوو یاسایەك بەناوی "چاكسازی لە موچە‌و دەرماڵە‌و خانەنشینی پلەباڵاكان"و چوار بڕیاری تایبەتی مەسرور بارزانی بۆ چاكسازی لە دەروازە سنورییەكان‌و باج‌و بەخشینی گومرگی دەرچوو، بەڵام ئەوانە تائێستا نەكەوتووەتە بواری جێبەجێكردن.


بۆچی گۆران باشترینە؟ – Malame\nخەیال و هش دو تێگەهن هەڤركن\nهیتلەر و دامەزراندنا برایێن ئیسلامی/ 1928\nگەلێ کورد وەک قوربانیێن خوەیانی و بیانیان رۆندک بۆ ئەردۆگان و قودسێ!\nبۆچی گۆران باشترینە؟\n26 ته‌مموز، 2020\n111 3 خوله‌كان\nب گوتنه‌كا ڕه‌وانشاد نه‌وشیروان موسته‌فا دێ ده‌ستپێكه‌م كو د گوت: “حكومه‌تا هه‌رێما كوردستانێ وه‌ك قه‌لایه‌كێ یه، به‌رهه‌مێ سه‌د سالێن خه‌باتا گه‌لێ مه‌یه، مه ڕه‌خنه‌یا لسه‌ر هه‌ی و سێ رێك لبه‌رده‌م مه‌نه، یان هه‌ڕڤینین، یان بێده‌نگ بین، یان جهێن خراب چاكبكه‌ین، مه بڕیارا دای لكیڤه خرابه چاكبكه‌ین”\nیازده سالێن بوریدا بزاڤا گۆڕان خه‌باتێ بۆ رێكا چاكبونا ڤێ هه‌رێمێ بۆ رزگاربون ژ خه‌رقبونا گه‌نده‌ڵی و سیسته‌م خرابی دكه‌ت ژبۆ بنیشتیمانیكرن و دامه‌زراوی (مۆسسات)یكرنا سازیێن حكومی كری به‌رچاڤ و رونه، هه‌ر ژ هۆشیاركرنا جڤاكی بۆ پرسێن سیاسی، مه‌عریفی، ئه‌رك و مافێن هاولاتی، نه‌هێلانا تاكره‌وی و سیسته‌مێ ففتی ففتی، گۆهه‌ڕینا خۆ سه‌پاندنێ ب چه‌ك و پاره و هێزی بۆ خه‌باتا مه‌ده‌نی و دیموكراسیانه، نها ژی كار سه‌ر شه‌فافی داهاتێ نه‌فت و ناڤخۆ و گوركاندا دكه‌ت نه‌ك ب به‌هانه‌یا چاكسازیێ قویتێ خه‌لكی ببرن و داهاتێ گشتی به‌رزه و د به‌رژوه‌ندیا پارتی و یه‌كێتیدا بیت، له‌و نه‌رینا من هێشتا گۆڕان ئارمانج و پره‌نسیپێن خۆه‌یێن نه‌گۆڕ ژده‌ست نه‌دانه و باشترین پرۆژه‌یێ نیشتیمانی ساسییه، ڤێ چه‌ندێ ژی دێ د چه‌ند خاله‌كادا زه‌لال كه‌م:\nیه‌كه‌م: خه‌باتا هۆشیاری و شۆرشا سپی، دگه‌ل ده‌ركه‌تنا كۆپانیا ووشه و پاشی دامه‌زراندنا بزاڤا گۆڕان (2009)ێ ژ ئالێ ره‌وانشاد (نه‌وشێروان موسته‌فا)ڤه، ئۆپۆسیۆنا راسته‌قینه و كاریگه‌ر ژدایكبوو، كاری هۆشیاریا جڤاكی بۆ تێگه‌هێ سیاسی، ئه‌رك و مافێن هاولاتی به‌ره‌ڤ قوناغه‌كا باش ببه‌ت، ب بوێرانه هه‌ر چی دزی و گه‌نده‌ڵی، نه‌شه‌فافه‌تی، سه‌قه‌تیا سیسته‌مێ حوكمرانی ل هه‌رێمێ ئاشكرا بكه‌ت و رویبروی نه‌عه‌داله‌تیا ده‌سته‌لاتێ ببیت، خه‌لكی ب مافێن وان ئاشنا بكه‌ت.\nدووه‌م: خه‌باتا ئۆپۆسیۆنی، بزاڤا گۆڕان دگه‌ل هه‌ڤسه‌نگه‌رێن خۆه‌یێن ئیسلامی شیان سه‌ركێشیا به‌ره‌یه‌كێ نه‌رازی بكه‌ت ژبۆ گۆهه‌ڕینا هه‌ڤسه‌نگیا سیاسی و ریفۆرمه‌كا سیاسی و چاكسازخواز، كو پێتر پارتی و یه‌كێتی هه‌موو ده‌سته‌لات و دامه‌زراوه‌یێن حكومی ب مولكێ خۆه‌یێ تاپۆكری دزانین، لێ ب ده‌ركه‌تنا گۆڕان خه‌لك پتر هۆشیار بوو.\nسێیه‌م: خه‌باتا مه‌ده‌نی، گۆڕان شیا خۆسه‌پێنیا یه‌كێتی و پارتی وه‌كه دوو ده‌سته‌لاتدار ب چه‌ك و پاره‌یێ داهاتێ گشتی بگۆهه‌ڕیت بۆ خه‌باتا مه‌ده‌نی و گۆره‌پانا سیاسی به‌ره‌ڤ ئاراسته‌یه‌كێ باش ببه‌ت و ده‌رڤه‌ت بۆ هێز و ئالێن دی ژی بره‌خسێنیت.\nچواره‌م: خه‌باتا په‌رله‌مانی، گۆڕان شیا د یه‌كه‌م به‌شداریا خۆدا ل هه‌لبژارتنێن خولا سێیه‌م یا په‌رله‌مانێ كوردستانێ په‌رله‌مانی ژ لاوازی و بێده‌نگیێ بكه‌ته په‌رله‌مانه‌كێ ئه‌كتیف و ده‌نگێ خه‌لكی، داوی جار ژی د خولا چواره‌مدا لسه‌ر راستڤه‌كرنا یاسا سه‌رۆكایه‌تیا هه‌رێمێ و ته‌نازول نه‌كرنا گۆڕانێ ژ جێبه‌جێكرنا یاسایێ و بداوی ئینانا سه‌رۆكایه‌تیا مه‌سعود بارزانی ب چه‌ك ڕێگری ل د. یوسف محه‌مه‌د سه‌رۆكێ په‌رله‌مانی هاته كرن، ئه‌ڤه ژی ته‌حه‌دی و ئیراده‌یه‌كا سیاسی و راستگۆیی بو دگه‌ل خه‌لكی.\nپێنجه‌م: ئه‌زمونا به‌شداری د حكومه‌تێدا، ده‌مێ د كابینه‌یا هه‌شته‌م یا حكومه‌تا هه‌رێما كودرستانێدا ڤۆڕان سه‌ر به‌رنامه‌یێ چاكسازیێ به‌شداربوی، سۆزیچن خۆه برنه سه‌ر و هه‌ولا باشكرنێدا و هه‌ر ژبه‌ر تكه‌زیا وێ سه‌ر مافێ خه‌لكی ژ حكومه‌تێدا هاته ده‌ركرن و ته‌نازول نه‌كر، د كابینه‌یا نه‌هێ ژی سه‌ر هه‌مان بنگه‌ه به‌شداره، ئه‌گه‌ر چاكسازی نه‌هێته كرن ڤه‌كێشان ژ حكومه‌تێ بریارا ئه‌وله‌ویه، چونكی ب هیچ شێوه‌یه‌كی نه هه‌ڤپشكێن گه‌نده‌ڵی و فه‌شه‌لا ده‌سته‌لاتێینه، به‌لكو دخوازیت حكومه‌تێ ژ یا یه‌كێتی و پارتی بكه‌ته حكومه‌تا هاولاتی.\nشه‌شه‌م: نیشتیمانیبوون و پاراستنا قه‌وارێ هه‌رێمێ، دیاره هه‌لوێستێن بزاڤا گۆڕان بۆ پشته‌ڤانیكرنا كوردێت باكور، ڕۆژهه‌لات و ڕۆژئاڤا ل ئاسته‌ك زۆر باش بوویه و سه‌رۆكاتیا په‌رله‌مانی كو ده‌ستێ گۆڕان دابویه بریارا بفه‌رمی ناساندنا كانتونێن ڕۆژئاڤا و شاندنا هێزێن پێشمه‌رگه بۆ كۆبانێ ده‌ركر، ژبه‌ر زولما ل باكور دهاته كرن ڕه‌وانشاد نه‌وشێروان دیدارا ئه‌ردۆغان ره‌ِتكر، هه‌روه‌سا چ جاره‌كێ نه‌بونه جێبه‌جێكارێن ئه‌نجێندایێن ولاتێن ئیقلیمی و گۆڕانێ باجا ڤێ چه‌ندێ ژی دایه.\nنها ژی كو بزاڤا گۆڕان د كابینه‌یا نه‌هێ یا حكومه‌تا هه‌رێما كوردستانێدا به‌شداره، رامانا بێده‌نگی سه‌ر ناعه‌داله‌تیێ نینه به‌لكو به‌رنامه‌كێ رن و شه‌فاف هه‌یه ژبۆ ئه‌نجامدانا عه‌داله‌تی و چاكسازیێ، حكومه‌ت ژی نه مولكێ لایه‌نه‌كیه تاكره‌وانه داهاتێ گشتی به‌رده‌وام بدزن و خه‌لك باجێ بده‌ت، به‌لكو دڤێت داهاتێ گشتی بۆ خه‌لكی ڤه‌گه‌ریت و ئه‌ڤه د حكومه‌تێدا دهێته كرن پێدڤیه خه‌لك پشته‌ڤانیا هه‌ولێن گۆڕان بده‌ت كو حكومه‌تێ ژ یا پارتی و یه‌كێتی بكه‌ینه حكومه‌تا هاولاتیان، ئه‌گه‌ر ئه‌ڤ به‌رنامه‌یه جێبه‌جێ نه‌بیت و پارتی و یه‌كێتی رێگربن لسه‌ر چاكسازیێ ئه‌وله‌ویه‌تا كارێ گۆڕان دێ ڤه‌كێشان بیت ژ حكمومه‌تێ و نابیته به‌شه‌ك ژ ڤێ تالانیا دهێته كرن.\nدیاره ده‌سته‌لات و هنده‌ك هێزێن ساخته به‌رده‌وام ب سۆپایه‌كێ سۆشیال میدیا كو ب پارێن دزی یێن خه‌لكی برێڤه‌دچیت، دژایه‌تیا گۆڕان دكه‌ن و دبێژن گۆڕان ته‌سلیمی ده‌سته‌لاتێ بوویه، ئه‌گه‌ر راده‌ست بیت ژبۆ چ ؟ قه‌ت نه‌یا لوژیكیه هێزه‌ك بۆ دامه‌زراندنا چوار وه‌زیر و چه‌ند پۆسته‌كا بێده‌نگ بیت وئه‌گه‌ر وه‌سا بیت داخواز ژ گۆڕان دهاته كرن تنێ بێده‌نگ بیت ب هه‌ڤبه‌شی داهاتێ ڤێ هه‌رێمی سه‌ر خو دابه‌شكه‌ن، لێ گۆڕان ئه‌ڤه ره‌تكریه و ئه‌ڤه نه پره‌نسیپێن گۆڕانن، چ ئۆپۆزسیۆن بین یان حكومه‌تێدا ئارمانج و پره‌نسیپێن گۆڕان ناهێنه گۆهه‌ڕین و هه‌ڤپه‌یمانێن خه‌لكێ خۆه‌ینه.\nهه‌ر ده‌مێ سه‌رهلدان و دامه‌زراندنا بزاڤا گۆڕان ژ ئالێ ڕه‌وانشاد نه‌وشێروان موسته‌فا ڤه باش دزانی كاروانه‌ك سه‌خت ودژواره و دێ توشی سه‌رنشیڤی و ئه‌فرازیێن سیاسی بیت، له‌و بونیاتێ وێ وه‌سا دامه‌زراند كو چ جۆره هێرش و فشاره‌ك نه ژناڤ ببه‌ت نه ژی ژ ستراتیجێ وێ لابده‌ت، له‌و هێشتا گۆڕان لسه‌ر به‌رنامه‌یێ خۆه‌یێ بنگه‌هی كو نیشتیمانی بوون، چاكسازی و عه‌داله‌تخوازی رێكێن سه‌ره‌كینه به‌رده‌وامه و نه‌ك یه‌ك به‌لگه سه‌ر گه‌نده‌لیه‌كا گۆڕان نینه به‌لكو ژ هه‌موو پارتا چالاكتر و بوێرتر بێ منه‌تی و گه‌نده‌لێن یه‌كێتی و پارتی ئاشكرا دكه‌ت كار بۆ ب نیشتیمانیكرن و شه‌فافكرنا ده‌سته‌لاتا سیاسی دكه‌ت، گۆڕان باشترین بژارده‌یه خه‌لك بێی پشتگیریا هۆز و عه‌شیر و پێگه‌هێ بنه‌ماله‌یی به‌لكو ب شیانێن خۆه، خۆ تێدا ببینیت و كار ژبۆ بده‌ستخستنا ماف و سه‌روه‌ریا تاك و نیشتیمانی بكه‌ن.\n15 ئایار، 2021\n14 ئایار، 2021\n13 ئایار، 2021\n6 ئایار، 2021


لیژنەی دارایی: نرخی دۆلار ناگۆڕدرێت - تۆڕی میدیایی خەڵک\nماجیدە تەمیمی، ئەندامی لیژنەی دارایی لە پەرلەمانی عیراق، لە لێدوانێكی ڕۆژنامەوانیدا ڕایگەیاند”بەرزكردنەوەی نرخی خەرجی دۆلار، بردنەدەرەوەی دراوەكەی ڕاگرت و ئاستی فرۆشتنی كەمكردەوە، ئەمەش وایكرد یەدەگی دراوەكە زیاتر ببێت و هەلی باشتر لە بەردەم وەبەرهێنەرانی ناوخۆ و كۆمپانیا نيشتمانییەكان بڕەخسێنێت و هەلی كاردنی زیاترییان بۆ فەراهەم ببێت”.\nبە وتەی تەمیمی”ئەو زیانەی بە هاووڵاتیان گەیشت بەهۆی بەرزكردنەوەی نرخی دۆلار كاتییە و لە مەودایەكی دووردا كۆتایيان دێت، هەڵەی دەركردنی بڕیاری بەرزكردنەوەی نرخی خەرجی دۆلاریش خۆی لەوەدا دەبینێتەوە كە زەمینەسازی بۆ نەكرا و ژیان و گوزەرانی چینێكی بەرفراوان ڕەچاونەكرا لەڕێی دابینكردنی مووچەی چاودێری كۆمەڵایەتی”.\nبە وتەی ئەو ئەندامەی لیژنەی دارایی”لە لایەنە باشەكانی بڕیارەكە كە دەكرێت قسەی لەسەر بكرێت، ئەوەیە كە ترلیۆنێك و 300 ملیار دینار بۆ چاودێری كۆمەڵایەتی لە بودجەدا تەرخانكراوە بە پێچەوانەی ساڵانی پێشوو، ئەمەش وادەكات بازنەی چاودێری كۆمەڵایەتی فراوانتر ببێت”.\nسەبارەت بە ئەگەرەكانی گۆڕینی نرخی خەرجی دۆلاریش، تەمیمی ڕایگەیاند”هەر گۆڕانكارییەك لە نرخی خەرجی دۆلاردا بكرێت، دەبێتە مایەی هەڵوەشاندنەوەی بودجەی گشتی ساڵی 2021، چونكە هەموو حیساباتەكان گۆڕانكارییان بەسەردا دێت”.


په‌یامێك له سه‌رۆك و سكرتێری په‌رله‌مانی كوردستان ـه‌وه\nسه‌رۆكی په‌رله‌مانی كوردستان و سكرتێری په‌رله‌مانی كوردستان په‌یامێكیان له‌سه‌ر كۆبوونه‌وه‌ی ئه‌مرۆی په‌رله‌مانی كوردستان بڵاوكرده‌وه كه ئه‌مه‌ی خواره‌وه ده‌قه‌كه‌یه‌تی\nواجارێكی تر, له‌ڕێی كۆبونه‌وه‌یه‌كی نائاسایی و نایاسایی په‌رله‌مانه‌وه, له بری ئاسایی كردنه‌وه‌ی, هێنده‌ی تر دۆخی په‌رله‌مانی كوردستان نائاسایی كرایه‌وه.\nله‌م كۆبونه‌وه‌یه‌دا له چه‌ندین روه‌وه پێشێلكاری له په‌یڕه‌وی ناوخۆی په‌رله‌مان ئه‌نجام درا, هه‌ر له ئاراسته نه‌كردنی داواكاریی دانیشتنی نائاسایی بۆ سه‌رۆك و سكرتێری په‌رله‌مان, ئاماده نه‌كردنی به‌رنامه‌ی كاری دانیشتنی په‌رله‌مان له لایه‌ن ده‌سته‌ی سه‌رۆكایه‌تیه‌وه به پێی مادده‌ی (20/ 1)ی و ماده‌ی (54/ یه‌كه‌م/ 1-2)ی په‌یڕه‌وی ناوخۆی په‌رله‌مان, پێشێل كردنی ڕێوشوێنی گفتوگۆكردنی ئه‌ندامان له‌ناو هۆڵی په‌رله‌مان به‌پێی ماده‌كانی (55- 58- 74)ی په‌یڕه‌و, نه‌گرتنه‌به‌ری رێوشوێنی پێشكه‌ش كردنی پڕۆژه‌ی بڕیار و ئه‌نجامدانی خوێندنه‌وه‌ی یه‌كه‌م بۆی و ئاراسته كردنی بۆ لیژنه‌ی په‌یوه‌ندیدار و ئاماده كردنی ڕاپۆرتی لیژنه و رێوشوێنه‌كانی گفتوگۆ كردنی پڕۆژه‌ی بڕیار و ڕاپۆرتی لیژنه له‌سه‌ری له لایه‌ن په‌رله‌مان و په‌سه‌ند كردنی به‌پێی ماده‌كانی (71 و 72).\nبۆیه كۆبونه‌وه‌یه‌كی وا نایاسایی ده‌ره‌نجامه‌كانیشی پوچه‌ڵن.\nهه‌مو ئه‌م پێشێلكاریه په‌یڕه‌وییانه له‌كاتێكدایه كه ئێمه له‌م خوله‌ی په‌رله‌مانی كوردستان ئامانجمان بو كه سه‌رده‌می كاری ناقانونی له كاری په‌رله‌مانی كۆتایی پێبهێنین و, بچوكترین هه‌ڵه‌ی په‌یره‌وی له كاره‌كانمان ڕاست بكه‌ینه‌وه.\nئه‌م كۆبونه‌وه‌ی په‌رله‌مان گه‌ڕانه‌وه‌یه‌كی مه‌ترسیدار بو بۆ سه‌رده‌می كاری نایاسایی له كاری په‌رله‌مانی كوردستان.\nهه‌ڵبه‌ت هه‌ڵپروزكاندنی مافی چاره‌ی خۆنوسونی گه‌لی كوردستان و سه‌ربه‌خۆیی, ئه‌م مافه سه‌ره‌تاییه‌ی خه‌ڵكی كوردستان, له كۆبونه‌وه‌یه‌كی وا نائاسایی و نایاساییدا هه‌م كه‌م نرخ و بایه‌خ كردنی ئه‌م بابه‌ته چاره‌نوسسازه‌یه و هه‌میش هێنده‌ی تر شكاندنی شكۆی په‌رله‌مانی كوردستانه وه‌ك مه‌رجه‌عی باڵای شه‌رعی و هه‌ڵبژێردراوی خه‌ڵكی كوردستان.\nئه‌نجام دانی ریفراندۆم, پێویسته به یاسا رێكبخرێت, هه‌ر وه‌ك یاساكانی هه‌ڵبژاردنی په‌رله‌مان و سه‌رۆكایه‌تیی هه‌رێم و ئه‌نجومه‌نی پارێزگاكان و, یاسای ئاماده كردنی پڕۆژه‌ی ده‌ستوری هه‌رێم بۆ ڕاپرسی.\nله هه‌مان كاتدا سپاردنی بڕیاردان له‌م پرسه چاره‌نوسسازه به لایه‌نی نادیار و ناڕه‌سمی و هه‌ڵنه‌بژێردراو, ته‌نازول كردنه له ده‌سه‌ڵاته‌كانی په‌رله‌مانی كوردستان و مه‌رجه‌عیه‌تی, كه ئه‌مه‌ش كارێكی نایاساییه.\nبه هیوای ئه‌وه‌ی ئه‌م ڕه‌وته نایاساییه له‌ناو په‌رله‌مانی كوردستان لێره‌دا بوه‌ستێت و, سه‌رباری ئاسایی كردنه‌وه‌ی دۆخی په‌رله‌مان, هه‌موان كار بكه‌ین بۆ چه‌سپاندنی پرینسیپه‌كانی دیموكراسی و یاساسه‌روه‌ری و ئه‌نجامدانی هه‌ڵبژاردنه گشتیه‌كان له كاتی خۆیدا و هێنانه‌كایه‌ی خۆشگوزه‌رانی و حوكمی دامه‌زراوه‌یی له كوردستان.\nسكرتێری په‌رله‌مانی كوردستان


دایكی و كۆكایین و پێلی و كۆرۆنا ... 9 به‌ناوبانگترین لێدوانی مارادۆنا - SNN\nHome›وەرزش/جیهانی›دایكی و كۆكایین و پێلی و كۆرۆنا … 9 به‌ناوبانگترین لێدوانی مارادۆنا\nئه‌ستێره‌ی ئه‌رجه‌نتینی كۆچكردوو ( دییەگۆ ئەرماندۆ مارادۆنا )،جیهانی سه‌رقاڵكرد به لێهاتوویی و توانا هونه‌رییه‌كانی له سه‌ر لاكێشه‌ی سه‌وزی یاریگا ،هه‌روه‌ها یه‌كێك بوو له یاریزانه‌كان مایه‌ی زۆرترین مشتومڕبوو له مێژوودا به هۆی بڕیاره‌كانی و هه‌ڵسوكه‌وته‌كانی.\nله گه‌شتی ماڵئاواییكردن له‌و یاریزانه ، لێرەدا دیارترین ئه‌و لێدوانانه به بیر ده‌هێنینه‌وه كه وتوویەتی و ده‌زگاكانی راگه‌یاندنی بە خۆیەوە سه‌رقاڵ كرد ، مانشێتی سه‌ره‌كی لاپه‌ره سه‌ره‌كییه‌كان بوو له دیارترین رۆژنامه‌كان له سه‌ر ئاستی جیهان.\n” بیهێنە بەرچاوی خۆت ئەگه‌ر نه‌كه‌وتمایە داوی كۆكایینەوە ،بەڵام بەمکارە ده‌رفه‌تم به ركابه‌ره‌كان دا”.\n” گۆڵه‌كه‌م له به‌رامبه‌ر ئینگلته‌را به ده‌ستی خودا تۆمار كرا، هه‌زار جار داوای لێبووردن ده‌كه‌م له ئینگلیزه‌كان ، به‌ڵام ئەگه‌ر ده‌رفه‌تم بۆ بره‌خسێت ئه‌وه هه‌زارجاری تر دووباره‌ی ده‌كه‌مه‌وه ، هه‌ستم به دزیكردن کرد لێیان به بێ ئه‌وه‌ی ئاگاداری بن”.\nخۆشه‌ویستی تۆپی پێ\n“داوا له بابانوئێل ده‌كه‌م كه ته‌مه‌نم له 25 ساڵی بوه‌ستێنێت بۆ ئه‌وه‌ی هه‌میشه به‌رده‌وامبم له یاریكردنی تۆپی پێ”.\nمارادۆنا به یه‌كێك له‌و یاریزانه كه‌مانه ئه‌ژمار ده‌كرێت، كه به ناوبانگترین دوو كلاسیكۆی جیهانی ئه‌نجامداوه : به‌رشەلۆنه و ریاڵ مه‌درید له ئیسپانیا و ریڤه‌رپلەیت له دژی بۆكاجۆنیۆرز له ئه‌رجه‌نتین ، به‌ڵام جیاوازی بۆ ئه‌و روونه و وتی ” بۆكا و ریڤەرپلەیت، رووبه‌ڕووبوونه‌وه‌یەکی جیاوازه، بردنه‌وه له ریڤه‌رپلەیت هاوشێوه‌ی ئه‌و هه‌سته‌یه له‌كاتی له خه‌وهه‌ستان به ماچێك له دایكته‌وه”.\nدرێسی ژماره 10\n“هه‌رچی روویدا و هه‌ر كه‌سێك راهێنه‌ری ئه‌رجه‌نتین بوو ، درێسی ژماره 10 ده‌بێته موڵكی خۆم “.\n” ئەگه‌ر نه‌كه‌وتمایه داوی مادده هۆشبه‌ره‌كان ، كه‌س باسی پێلی نه‌ده‌كرد”.\nكۆرۆنا و تۆپی پێ\n” یاریكردن به بێ هانده‌ران وه‌كوو یاریكردنه له گۆڕستان”.\n” هه‌ژاری شتێكی خراپ و قورسه ، تۆ ئاره‌زووی به ده‌ستهێنانی زۆر شت ده‌كه‌یت و خاوه‌نی هیچ نیت ته‌نیا خه‌ون نه‌بێت ، جوان ده‌بێت ئەگه‌ر كه‌مێكمان برد له‌وانه‌ی خاوه‌نی زۆرن و هه‌نێكمان به‌خشییه ئه‌وانه‌ی خاوه‌نی زۆر نین”.\n” دایكم ده‌یوت كه من باشترینم، من گەورەبووم و باوەڕمبە هەموو ئەو شتانە کرد کە دایكم ده‌یوت”.\nمارادۆنا لە 25ی تشرینی دووەمی ساڵی 2020 لە تەمەنی 60 ساڵی بەهۆی جەڵتەی دڵەوە لە ئەرجەنتین کۆچی دوایی کرد.\nئیسرائیل، هیچ بەڵگەیەکمان لەبەردەست نییە کە کێ لە پشت کوشتنی زانا ئەتۆمییەکەی ...\nوێنە: هەڵمەتی بەخشینی خوێنی ڕۆشنبیران و هونەرمەندان دەستی پێكرد